ڕۆبەرت ئۆپنهایمەر - فیزیک بۆ کورد\nدۆکیومێنتاری / فیزیک / گشتی\n2,682 جار بینراوە\nڕۆبەرت ئۆپنهایمەر؛ باوکی چەکی ئەتۆمی\nڕۆبەرت ئۆپنهایمەری فیزیاناس، بەڕێوبەری تاقیگەی لۆس ئەلەمۆس بوو لەسەردەمی دروستکردنی بۆمبی ئەتۆمی. دوای داگیرکردنی پۆڵەندا لەلایەن ئەڵمانیای نازی، ئۆپنهایمەر ئەرکی پرۆژەی مانهاتنی پێسپێردرا، ئەو پرۆگرامەی کە بووە دروستکردنی یەکەم چەکی ناوەکی لەکاتی جەنگی جیهانی دووەم. دوای دەست لەکار کێشانەوەی لە پۆستەکەی لە ساڵی ١٩٤٥، بوو بە سەرۆکی لێژنەی ڕاوێژکاری گشتی بۆ کۆمیسیۆنی وزەی ئەتۆمی. جۆن کەنەدی، بەرلەوەی تیرۆر بکرێت، ڕایگەیاند ئۆپنهایمەر خەڵآتی ئینریکۆ فێرمی پێ دەبەخشرێت بۆ دەستکەوتە فیزیاییەکانی. دواتر خەڵاتەکەی پێ بەخشرا لەلایەن سەرۆک لیندن جۆنسن لە مانگی دوازەی هەمان ساڵ. ئۆپنهایمەر ناسراو بە “باوکی چەکی ئەتۆمی” بەنەخۆشی شێرپەنجە کۆچی دوای کرد لە تەمەنی ٦٢ ساڵی لە شاری نیوجێرزی لە ساڵی١٩٦٧.\nڕۆبەرت ئۆپنهایمەر لە ٢٢ ـی نیسانی ساڵی ١٩٠٤ لە شاری نیویۆرک لە دایک بووە، باوکی جولەکەیەکی ئەڵمانی بوو، کۆچی کردبووە ئەمەریکا لە تەمەنی ١٧ ساڵی، خاوەنی کۆمپانیایەکی سەرکەتوو بوو لە هاوردەکردنی قوماش. باوکی کەسیکی چاڵاک بوو لەچەندان کاروباری کۆمەڵایەتی، و زۆری حەز لە بابەتی هونەری و مۆسیقی بوو. کۆمەڵێك تابلۆی باشی کۆکردبەوە، لەوانەش سی تابلۆی ڤان کۆخ.\nدایکی ئۆپنهایمەریش، ئیلیا، کەسێکی نەرمونیان و نیگارکێش بووە، و براکەشی زانای تاقیکاری فیزیا بوو. ئۆپنهایمەر پەیوەندی توندی لەگەڵ دایکی و براکەی هەبووە. و هەروەها لەخوێندن قوتابییەکی زیرەک بوو، و لێزان و بەهرەمەند بوو و حەزی بە ئەدەبیاتی ئینگلیزی و فەرەنسی هەبووە و بەتایبەتیش زانستی کانزاناسی. پۆلی سێیەم و چوارەمی بەیەک ساڵ بڕیوە، لە دوا ساڵی خوێندنی حەزی دەچێتە کیمیا، و دەچێتە کۆلێژی هارڤارد لە تەمەنی ١٨ ساڵی. بەمجۆرە دەستی بە خوێندنی کیمیا کرد، بەڵام لە هارڤارد دەبوو قوتابیانی بەشی زانستی وانەکانی مێژوو و ئەدەبیات و فەلسەفە و بیرکاریش بخوێنن. لەوێدا ئۆپنهایمەر حەزی دەچێتە فیزیای تاقیکاریی لە کۆرسی داینامیکی گەرمی کە ئەوکاتە لەلایەن زانا پێرسی برێجمان دەگوتراوە.\nلە ساڵی ١٩٢٤، ئۆپنهایمەر لە کۆلێژی کرایست لە زانکۆی کامبرێج قبوڵ کرا. نامەیەکی بۆ ڕەزەرفۆرد نووسی تیایدا داوای قبووڵی کردبوو لە تاقیگەی کانڤادیش وەربگیرێت، بەڵام مامۆستاکانی ئۆپنهایمەر ڕەزەرفۆردیان ئاگادار کردبەوە کەوا ئەو لە تاقیگەدا هەڵەشە و نەشارەزایە، و لە ڕاستیدا لە بواری بیردۆزیی زیرەکترە. لە کۆتایدا ڕەزەرفۆرد ئۆپنهایمەری قبوڵ نەکرد. بەڵام ئۆپنهایمەر کۆڵی نەدا و ئۆفەری دیکەی پێشکەش کرا، لە کۆتاییدا قبوڵ کرا لە لایەن ج. ج، تۆمپسن بەومەرجەی کۆرسی بنچینەیی تاقیگەی وەرگرت.\nلە ساڵی ١٩٢٦، ئۆپمهایمەر کامبرێجی جێهێشت و چووە زانکۆی گۆتنگن تاوەکو لە ژێر دەستی ماکس بۆرن بخوێنێت. ئەوکاتە گۆنتنگن یەکێك لە باشترین سەنتەرەکان بوو لە فیزیای بیردۆزیی. ئۆپنهایمەر لەوێ چەندان هاوڕێی پەیداکرد کە دواتر بوون بە کەسایەتی گرینگ، لەوانیش؛ ڤێرنەر هایزنبێرگ، ئینریکۆ فێرمی، وۆڵفگانگ پاوڵی و ئیوارد تێڵەر\nلەساڵی ١٩٢٧، بڕوانامەی دکتۆرای وەرگرت لەلایەن ماکس بۆرنـەوە. گوایە ماکس بۆڕن دوای پێدانی بڕوانامەکە گوتبووی “پێمخۆشە پرۆگرامەکەی تەواو بوو، خۆ خەریک بوو گومانی لە خۆشم دەکرد”\nئۆپنهایمەر خەڵاتی ئەنجومەنی توێژینەوەی نەتەوە یەکگرتووەکانی ئەمەریکای بەدەست هێنا لە پەیمانگای تەکنەلۆژیای کالیفۆرنیا (ناسراو بە کاڵتێک). لە سپتێمبەری ساڵی ١٩٢٧. ئەو بە هاوەڵی لەهەردوو زانکۆی کاڵتێک و هارڤارد وانەی دەگوتەوە لە ساڵەکانی ١٩٢٧ و تا ١٩٢٨.\nلەپایزی ساڵی ١٩٢٨، سەردانی زانکۆی لیدینـی کرد لە هۆڵەندا، تیدا هەمووانی سەرسام کرد سەرەڕآی ئەوەی ئەزموونی کەمی هەبوو لەسەر زمانەکەیان. دواتریش چووە پەیمانگای فیدڕالی سویسری تەکنەلۆژی لە زیورخ، لەگەڵ وۆڵفگانگ پاوڵی کاری کرد لەسەر میکانیکی کوانتەم و شەبەنگی ڕووناکی. ئۆپنهایمەر هێندە سەرسامی پاوڵی بوو کە هەمان شێوازی ستایلی کەسی و چۆنییەتی بیرکردنەوەی لە کێشەکانی ئەوی لاسایی دەکردەوە،\nدوای گەڕانەوەی بۆ ئەمەریکا، بەهاوەڵی لە هەردوو زانکۆی بێرکڵی و کاڵتێك وانەی دەگوتەوە.\nقوتابییەکانی بەسەر دوو بەرە دابەش بوو بوون، بەشێکیان پێیان وابوو کەسێکی بلیمەت و دوورەپەرێز و جوانپەرستە. بەشەکەی تر پێان وابوو لەخۆبایی و پۆزلێدەر و جێگەی باوەڕ نییە،\nبەڵام زۆرینەی قوتابییەکان سەر بە بەرەی یەکەم بوون و سەرسام بوون پێی، تا ئەو ئاستەی هانس بێس ئەم نامەیەی لەسەر نووسی؛ پێموایە گرینگترین توخمی نێو وانەکانی زەوق و سەلیقەی جوانی بوو، هەردەم دەیزانی کام پرسیار گرینگن، تەواو لەگەڵ پرسیارەکان دەژیا و خۆی بۆ وەڵامەکانیان ماندوو دەکرد. و هەموو بیروڕاکانی خۆی بە گروپەکانی دەگوت.\nلە ساڵی ١٩٤٢، لەشکری ئەمەریکی پڕۆژەی مانهاتنی دامەزراند بۆ دروستکردنی چەکی ئەتۆمی. ئۆپنهایمەر وەکو سەرۆکی بەشی تاقیگەی چەکی نهێنی هەڵبژێردرا. ئەو بڕیارە زۆر کەسی سەرسام کرد، چونکە ئۆپنهایمەر هەرگیز پێشتر ڕابەرایەتی هیچ پرۆژەیەکی گەورەی لەم شێوەیەی نەکردبوو. سەرەڕآی ئەوەی ئۆپنهایمەر خەڵاتی نۆبڵی نەبوو، وە لەوانەیە هێندە شۆکۆمەندیشی نەبووبێت تاوکو هاوەڵە فیزیاییەکانی ڕێبەری بکات لە پڕۆژەیەکی لەم شێوەیە، بەڵام شارەزایی و لێهاتوویی لە لایەنی عەمەلی درووستکردنی بۆمبی ئەتۆمی و تموحی لەڕادەبەدەری بۆ پرۆژەکە وای کرد هەڵبژێردرێت وەک سەرۆکی پڕۆژەکە.\nتاقیگەی لۆس ئاڵامۆس لە پرۆژەیەکی بچووکی چەند سەد کەسی لە ساڵی ١٩٤٣، گۆڕا بۆ تاقیگەیەکی مەزنی ٦٠٠٠ کەسی تا ساڵی ١٩٤٥.\nدوای چەندان ساڵ لە بەرنامەیەکی تەلەڤزیۆنی زیاتر باسی ئەو هەستی خۆی کرد لەکاتی نیگاکردنی تاقیکردنەوەی بۆمبەکە؛\nدەمانزانی دونیا وەکو خۆی لێنایەتەوە. هەندێك پێکەنین و هەندێکیش گریان، بەڵام زۆربەیان بێدەنگ بوون،\n“ئێستا من بووم بە مردن، وێرانکەری دونیا” هەموومان ئەو خەیاڵەمان کرد لە ساتی بینینی تەقینەوەکە.\nتۆماس فارێڵ کە ئامادەبوو لەگەڵ ئۆپنهایمەر لە شوێنی چاڵاک کردنی بۆمبەکە بەمجۆرە کاردانەوەی ئۆپنهایمەر باس دەکات؛ دکتۆر ئۆپنهایمەر، کە ئەرکێکی یەکجار قورسی لەسەر شآن بوو، هەستی بە گرژی و پەشێوییەکی توند کرد لەدوا چرکەساتەکانی بەر لە تاقیکردنەوەی بۆمبەکە. بە زەحمەت هەناسەی دەدا و خۆی بە ستوونێکەوە گرتبوو. لەدوا ساتەکاندا بەردەوام چآوی لەسەر شوێنی تاقیکردنەوکە بوو، و کاتێک جاڕدەرەکە گووتی “ئێستا!!”ڕۆشناییەکی بێئەندازەی ڕووناکی ئاسمانی داگرت، لە دوایش نەڕەی تەقینەوەیەکی یەکجار گەورە هات. دوای ئەمە ڕووخساری گۆڕا بۆ حەسانەوە و ئاسوودەییەکی زۆر.\nدوای ئەوەی پرۆژەکە بە سەرکەوتووی ئامادەبوو، لە ٦ و ٩ ی ئۆگەستی ساڵی ١٩٤٥، دوو بۆمبی ناوەکی\nهەردوو شاری هیرۆشیما و ناکازاکی پێکا لە وڵاتی یابان. دەرئەنجام ٨٠ هەزار هاووڵاتی لە شاری هیرۆشیما مردن و ٤٠ هەزاریش لە شاری ناکازاکی. و دەیان هەزاریش دواتر وەك بەرکەوتەی تیشکی بۆمبەکە مردن. یابان دوای چەند ڕۆژێك لە بۆمباران کردنەکە خۆی دا بەدەستەوەو جەنگی جیهانی دووەم کۆتایی پێهات.\nلەو شەوەی هیرۆشیمان بۆمباران کرا ئۆپنهایمەر هاتە سەر ستەیج لە لۆس ئاڵمۆس و دەستەکانی بەرزکردەوە وەک نیشانەی سەرکەوتن لەکاتێكدا هاوەڵەکانی ئاهەنگیان دەگێرا. و داخ و پەژارەی خۆی دەربڕی سەربارەت بە ئامادەنەبوونی بۆمبەکە لەو کاتەی هێشتا نازییەکان لەسەر حوکم بوون. هەرچۆنێك بێت، ئۆپنهایمەر و زۆرێك لە ستافی پرۆژەکە دڵتەنگ بوون دەربارەی بۆمبارانکردنی ناکازاکی چونکە پێیان وانەبوو دووەم تەقینەوە هیچ پێوسیتییەکی هەبووبێت لەلایەنی سەربازییەوە.\nدوای ئەوەی زانیاری تەواو گەیشتە دەستی ستافی پرۆژەی مانهاتن و لە ئەندازەی ئەو کاولکارییە تێگەیشتن کە بەسەر وڵاتی یابانیان هێنا، دەستان کرد بە پرسیارکردن لەسەر ڕاستی و دروستی بەکارهێنانی بۆمبەکە.\nلەکۆتاییەکانی مانگی ئۆکتۆبەری ساڵی ١٩٤٥، ئۆپنهایمەر سەردانی سەرۆکی ئەوکاتەی ئەمریکای کرد، هاری ترومن، سەبارەت بە کۆنترؤڵ کردنی بەکارهێنانی چەکی ناوەکی لە سەرانسەری جیهان. هاری داواکارییەکەی ڕەت کردەوە، چونکە ترسی هەبوو لە یەکێتی سۆڤیەت لە پەرەپێدانی چەکی ناوەکی خۆیان.\nئۆپنهایمەر بە سەرۆک هاری گوتبوو لەبەر ئازاری ویژدان چیتر ناتوانێت هیچ بکات و هەست دەکات “دەستی سوورە بە خوێن” ئەوەش سەرۆک هاری توڕە دەکات و ئۆپنهایمەر دەردەکات لە ژوورەکەی و دەڵێت “ئەوە منم کە دەستەکانم سوورە بەخوێن، ئەو خەمە بۆ من جێ بهێڵن”\nدوای جەنگ ئۆپنهایمەر بەردەوام بوو لە هەوڵی قەدەغەکردنی بەکارهێنانی چەکی ئەتۆمی و دەستی کرد بەکارکردن لگەڵ کۆمسیۆنی وزەی ئەتۆمی لەپێناو کۆنترۆڵ کردنی چەکی ئەتۆمی، بەڵام سەرۆک هاری ترومن دژی ئەم هەوڵە وەستایەوە و لەساڵی ١٩٥٢ بۆمبی هایدرۆجییان دروست کرد و تاقییان کردەوە.\nحکومەت ئۆپنهایمەری لە پۆستەکەی دوورخستەوە بەبۆنەی ئەوەی دژی درووستکردنی چەکی هایدرۆجینی وەستایەوە و هاوکات هاوەڵی کۆمیونستی هەبوو، ئەوەش بووە شک و گومان لەسەری کە سیخوڕی یەکێتی سۆڤییەت بێت.\nئۆپنهایمەر جگەرەکێشێکی بەردەوام بوو، لە کۆتاییەکانی ساڵی ١٩٦٥ تووشی نەخۆشی شێرپەنجەی قورگ بوو. دوای نەشتەرگەرییەکی نیوەچڵ و چوونە ژێر چآرەسەری تیشکیی و چارەسەری کیمیایی شکستخواردوو.\nلە ١٥ ی فابرایەری ساڵی ١٩٦٧ کەوتە باری بێهۆشی (کۆما) و ماڵەکەی خۆیدا لە پرینستن لە نیوجێرزی دوای سێ رۆژ کۆچی دوایی کرد لە تەمەنی ٦٢ ساڵی دا. پرسەکەی بەڕێوە چوو بە ئامادەبوونی ٦٠٠ زانا و هاوەڵی سیاسی و جەنگی خۆی و کەسانی دیار.\nوەرگێران؛ دابان ژیان\nPrevious story براوەکانی خەڵاتی نۆبڵ


به‌پـێی هه‌واڵه‌کان سوپای مه‌هدی بۆ ده‌یان گرووپی چه‌کدار دابه‌شبوون\nی مانگی حه‌وت ٢٥, ٢٠١١\nهه‌ندێـک له به‌رپـرسـانی ڕه‌وتی سه‌در و ده‌زگا ئاسایشیـیه‌کانی عێراقی ئاماژه به‌وه ده‌که‌ن له ئێسـتادا سـوپای مه‌هدی به ڕێبه‌رایه‌تی موقته‌دا سه‌دری مه‌لای ئاینزای شیعه بۆ ده‌یان گرووپی چه‌کداری دابه‌ش بووه و ئه‌م گرووپانه‌ش به چه‌ند کاری توندوتیژی و تیرۆرکردنی به‌رپـرسـانی عێراقی تاوانبارن که له به‌رژه‌وه‌ندی ئه‌جیندای ده‌ره‌کی کارده‌که‌ن و هه‌ر گرووپـێـک و به‌شێـک له‌م چه‌کدارانه‌ش پـشـتیوانی دارایی و چه‌کیان بۆ دابینکراوه.\nئاژانسی هه‌واڵی ڕۆیته‌رزیش له‌م باره‌یه‌وه باس له‌وه ده‌کات سوپای مه‌هدی دوای پـێـکدادان و ڕووبه‌ڕووبوونه‌وه‌کانی له‌گه‌ڵ هێزه‌کانی سـوپای ئه‌مه‌ریکا له پاش سـاڵی 2003 وه چه‌کداره‌کانی به‌سه‌ر چه‌ند گرووپـێـکی تاوانکاری بچوکدا دابه‌ش بوون که ده‌سـتیان هه‌یه له کوشـتن و ڕفاندن و هه‌ڕه‌شه‌کردن له پـێناو به‌رژه‌وه‌ندی هه‌ندێـک لایه‌ن و سه‌رمایه‌دار و حکومه‌تدا. سه‌رچاوه‌ی زانیاریش باس له‌وه ده‌کات زۆربه‌ی تاوان و چالاکیـیه‌کانی ئه‌م گرووپانه له سـنووری به‌غدای پایته‌ختدایه.\nشایانی باسه و له لایه‌کی تره‌وه حه‌سه‌ن به‌یزانی سه‌رۆکی پـرۆسه سه‌ربازیـیه‌کانی به‌غدا ڕایگه‌یاندووه سوپای مه‌هدی وه‌ک چه‌ند گرووپێـکی چه‌ته‌گه‌ریـیان لێ‌هاتووه که هیچ کام له‌م گرووپانه‌ش که‌س نازانێت خاوه‌نی چ ئه‌جیندا و ئایدیۆلۆجیایه‌کن.\nجێـگای ئاماژه پـێـکردنه دوابه‌دوای بڵاوبوونه‌وه‌ی ئه‌م هه‌واڵه‌ش 30 سه‌رکرده‌ی ڕه‌وتی سه‌در له ناوچه‌ی ئه‌مین و فه‌زڵ و مه‌شـته‌لی به‌غدا وازهێنانی خۆیان ڕاگه‌یاند و به‌ره‌یه‌کی نوێـیان پـێـکهێنا.\nشێخ کامل حه‌سـناوی که یه‌کێـکه له‌و که‌سـانه‌ی ده‌سـتی له کارکێشـاوه‌ته‌وه، ده‌ڵێت هۆکاری وازهێنانمان ده‌گه‌ڕێته‌وه بۆ ڕه‌فتاری هه‌ندێـک له سه‌رکرده‌کانی ڕه‌وتی سه‌در که وێنه‌یه‌کی نادوروسـتی موقته‌دا سه‌دری ڕابه‌ریان پـێشـان ده‌ده‌ن له‌سه‌ر گۆڕه‌پانی سیاسی عێراقی. هاوکات حه‌سـناوی ڕایگه‌یاندووه گرووپـێـکی نوێـیان پـێـکهێناوه بۆ کاری مرۆیی و هاندانی حکومه‌ت بۆ پـێشـکه‌شکردنی زیاتری کاری خزمه‌تگوزاری بۆ هاوڵاتیان.\nله به‌رامبه‌ر ئه‌م کاردانه‌وه‌یه‌شـدا شـێخ جه‌مال ئه‌لفه‌تلاوی سه‌رکرده‌ی باڵای ڕه‌وتی سه‌در ده‌ڵێت به ئاشـکرا بێ به‌ریبوونی خۆمان له‌و سه‌رکردانه‌ی پـێشـووی ڕه‌وته‌که‌مان ڕاگه‌یاندووه که هه‌سـتاون به کوشـتنی هاوڵاتیان و تێـکدانی ڕه‌وشی ئاسایشی وڵات.


دێوەزمەی حەشدو شیعە… سەیران سەدیق ساڵح – Dengekan\nدێوەزمەی حەشدو شیعە… سەیران سەدیق ساڵح\nbyDenegkan\tApril 8, 2022\tGeneral, Opinion\nدروستكردنی حەشدی شەعبی لەكاتێكدا بوو كە مەترسی داعش لە بەغداد نزیكببویەوە. كە ئەمەش دەكاتە مەترسی لەسەر عیراقی شیعی، بەو هۆیەشەوە مەرجەعی باڵای شیعەكانی عیراق ”عەلی سیستانی” بەفەتوایەكو بەدروشمی ”لەبەیکە یاحوسێن” باڵانسی هێزی شیعی راستكردەوەو لەوێوە یەكەم قۆناغی ئایندەیەكی ئاڵۆزو تراژیدیا بەهۆی ئەو هێزەوە لە مێژووی عێڕاقدا دەستیپێکردو دواتریش مەترسییە راستەقینەكانی دەرکەوتن.\nحەشدی شەعبی بەپێی سیستم دروستنەكراوەو كۆپیكردنی ئەزموونی هێزی دیكەی شیعەیە، لە وێنەی: سوپای قودسی ئێرانی، حوسییە شیعییەکانی یەمەن و حزبوڵڵای لوبنانی. حەشدی شەعبی نە یەك هێزەو نە یەك هێز دژیەتی و نە یەك فەرماندەو خاوەنداری هەیە. بەڵكو زیاتر لە دەیان گروپی چەكدارییە وە زۆرینەی كوردو عەرەبی سوننە دژی مانەوەین و دەیان فەرماندەش سەركردایەتی دەكەن. لەهەڵبژاردنەكان ئەو هێزە ئەبێتە خاڵی ململانێی نێوان لایەنە سیاسییەكانی عیراق و ئەنجامی هەڵبژاردنەکان ئەگۆڕێت، بەفەرمانی ئێران و لەبەرژەوەندی ئێران. لەسەر سێ ئاست حەشدی شەعبی مانەوەی رەتدەكرێتەوە.\nیەكەم بەهۆی دروستكردنی مەترسییەوە لەسەر كوردستان و ئەزموونەكەی كۆدەنگییەكی كوردستانی بۆ رەتكردنەوەی حەشدی شەعبی دروستبووە.\nدووەم حزبە عەرەبییە سوننەكان حەشدی شەعبی بەمەترسی دەزانن بۆ سەر شوناسی مەزهەبی خۆیان و مانەوەی بەو شێوەیەی ئێستا رەتدەكەنەوە.\nسێیەم دەستووری هەمیشەیی عیراق بوونی هەر هێزێكی چەكدار لە دەرەوەی دامەزراوەیی سوپاو دەسەڵاتی سەرۆک وەزیران رەتدەكاتەوە.\nئەم هێزە میلیشییایە مەزهەبییە بۆچی و لەپێناو کێ و چی دا دروستکرا؟ لەرۆژانی سەرەتای هاتنی داعشدا، سوپا زەبەلاحەكەی عێڕاق بەبێ شەڕ لەشارە سوننییەكان كشایەوەو چەك و جبەخانەکانی بۆ داعش بەجێهێشت. ئەوكات کەم کەس گومانی ئەوەیان هەبوو كە ئەمە تاكتیكی مالیكی سەرۆک وەزیرانی ئەوکات بووبێت بۆ پەڕینەوەی شەڕ بۆ ناوچە سوننییەكان. وە ئامانجیش دروستکردنی شەڕی تائیفی سوننەو شیعە بوو، بەفەرمانی ئێران کە نوری مالیکی سەرۆکوەزیرانی ئەوکات و زۆرینەی سەرکردەکانی ئێستای حەشدی شەعبی فەرمانەکەی ئێرانیان جێبەجێ کردو خۆیان فرۆشت بەئێران و ناویان وەکو قێزەونترین خائینی مێژوو لەوڵاتەکەی خۆیان تۆمارکرد. كاتێکیش مەرجەعیەتی باڵای شیعەكان بانگەوازی بۆ پێكهێنانی حەشدی شەعبی كرد، بۆ ڕەوایەتیدان بەم هێزە عەشایەرو نایاساییەو بۆئەوەی لەناوچە سوننییەكاندا هەق و ڕەوایەتی شەڕکردنی هەبێت. ئەمجارە كەوتنە لۆمەكردنی سوپا بەوەی نەیتوانیوە بەرگری بكات، بۆیە پێویستە رۆڵی سوپا پەراوێز بخرێت و دەبێت بایەخ بە حەشدی شەعبی بدرێت و پڕچەك بكرێن، لەپێناو ئەم ئامانجەی عێڕاقێکی خاوەن سەروەری و دەستورو نیزام و یاساو سوپایەکی یاسایی بگۆڕن بۆ وڵاتێکی مەزهەبیی، مەرجەعیی و میلیشیایی.\nبەمجۆرە ناڕاستەوخۆ راگەیاندنی شەڕی شیعە و سوننەبوو. گوێ بەهیچ كاردانەوە و ناڕەزایەتییەك نەدرا. سوپا فەرامۆش كرا، توانا سەربازی و داراییەكانی عێراق خرانە خزمەتی بەهێزكردنی پێگەی حەشدی شەعبییەوە، بەبێ بوونی هیچ یاسایەك، لە بودجەی گشتیی عێراق مووچەو ئیمتیازاتیان بۆ دابین كرا. نەیارانی حەشدی شەعبی، یاخود ئەوانەی بەشێك نەبوون لەم ئامانجە ستراتیجییەی شیعە لەعێراق، كەوتنە نیشاندانی تاوانەكانی حەشدی شەعبی و ویستیان سەرنجی هێزو ناوەندە نێودەوڵەتییەكان رابكێشن كە ئەو تاوانانەی حەشدی شەعبی دەیانكات، جیاوازییەكی نییە لەگەڵ ئەوانەی داعش دەیانكات. تەنانەت لە ئاستی رێكخراوە كاریگەرەكانی وەك (هیومان رایتس وۆچ) و كۆمیسیۆنی مافی مرۆڤی سەر بە نەتەوەیەكگرتووەكان هۆشداری درا لەوەی كە ئەوەی حەشدی شەعبی دەیكات، كۆمەڵكوژییە. بەڵام ئەوەش رێی لە پێشڕەوییەكانی حەشدی شەعبی نەگرت…\nپرۆسەی بەشیعەكردنی عێراق بەدەیان ڕێگەی جۆراوجۆر هێشتا بەردەوامی هەیە. شیعەی عەڕەبی کە سێ جار دوژمنی سەرسەختی کوردە، جارێک وەکو قەومییەت ئەوان عەڕەبن و ئێمە کوردین، جارێکیش وەکو مەزهەب ئەوان شیعەی گەمژەی، دڕندە و خوێنڕژن و کوردیش سوننەی موسوڵمانن. جارێکیتریش کێشەی خاک و دەوڵەتداری و دیموکڕاسیمان هەیە لەگەڵیان. بۆیە کورد لەداهاتووی دوورو نزیکدا دەبێتە ئامانجی هێزە نانیزامە تیرۆریستەکانی حەشدی شەعبیی شیعیی. بۆیە یەكێك لە رێگە گونجاوەكان سەربەخۆبوونی كوردستان و جێهێشتنی عێراقە بۆ شیعەكان…\nئامانجی حەشدی شەعبی کۆنتڕۆڵ کردنەوەی هەموو عێراقە بە کوردستانیشەوەو هەر لەسەرەتای دروست بوونی ئەو میلیشیایە چەکداریەوە بۆ زۆر کەس و کۆڕوکۆمەڵی نێونەتەوەیش روون بوو کە ئامانج لە پێك هێنانی ئەو ڕێکخراوە بەسەرپەرشتی ئەوکاتی “قاسم سولێیمانی” نوێنەری خامنەیی بۆ پاراستن و فراوانکردنی هیلالی شیعییە لەڕۆژهەڵاتی ناوەڕاستدا. حەشدی شەعبی وەکو برابچکۆڵەی سوپای پاسدارانی ڕژێمی تیرۆریستی ئێران، لەلایەن ئێرانەوە هاوکاری و ڕاهێنانیان پێ دەکرێت و هەتا لە رووی پێك هاتەو ستڕاتیژیەکانیان بەیەك ئاڕاستەی دیاریکراودا هاوشێوەی سوپای پاسداران، لەعێراقدا ڕێنمایی دەکرێن. ئێران بۆ مەبەستی تایبەتی سیاسی و ئابووری و نیزامی خۆی میلیشیای چەکداری شیعەکان بەهێزدەکات.\nداعش كوڕی شەرعی قاعیدەیەو ڕێكخراوێكی تیرۆریستی جیهانی جیهادیەو ئەركەكانی ڕێكخراوی قاعیدە لە ڕۆژهەڵاتی ناوەڕاستدا بەوەكالەتی جیهادیەكانی جیهان تەواو دەكات. بەڵام حەشدی شەعبی كوڕی شەرعی ئێرانەو ڕێكخراوێكی میلیشیایی چەكداریی شیعەییەو بەوەكالەتی ئێران و شیعەی جیهان لە شەڕدایە. داعش بە حیساب تۆڵەی ستەملێكراوانی شوێنكەوتووانی سوننە مەزهەب ئەكەنەوە، گوایە لەگەڵ زلهێزانی جیهانی لە جەنگدایە بۆ ڕاماڵینی سوپای داگیركاری صەلیبی و جولەكەو كوفری عالەمی. بەڵام حەشدی شەعبی لەژێر پەردەی تۆڵەسەندنەوە لە شوێنكەوتوانی شیعە مەزهەب و خوێنی بە ناحەق ڕژاوی ئالو بەیت لە دژی شوێنكەوتوانی سوننە مەزهەب شەڕی سیاسیی و ئابوری خۆیان دەكەن. داعش ڕێكخراوێكی كۆچەرییە بۆ مەرامێكی كاتی و تەكتیكی لە شوێنێكەوە بۆ شوێنێكی تر دەگوازرێتەوە، ئامانجی مانەوەیان كاتیەو زۆر جار بە گوێرەی پێویست و پیلانەكانی نێودەولەتی جێگۆڕكیان پێدەكرێت. بەڵام حەشدی شەعبی ئامانجیان داگیركردن و پیلانی پەلهاوێشتن و فرانخوازیان هەڵگرتووه، هەرشوێن و وڵاتێكیان داگیر كرد بە ئاسانی دەستبەرداری نابن. داعش جگە لە خۆیان هیچ گروپ و ڕەوتێكی سوننی یاخود شیعەیان پێ قبوڵ نیە، هەر لایەنێكـ لەفەرمانی ئەوان لابدا خوێنی حەڵاڵ دەكەن. بەڵام حەشدی شەعبی تەنها دژی سووننەكان دەجەنگن بە هیچ جۆرێكـ دەستی شەڕو كاولكاریان ناگاتە شوێنی نیشتەجێی شوێنكەوتوانی شیعه مەزهەب و كوشتاری شیعە بەدەستی شیعە حەرامكراوە. حەشدی شەعبی بە هۆی فەتوای مەرجەعەكانیان ”هەموو شتێكی غەیرە شیعە” حەڵاڵە و پاش كوشتن و بڕین و گواستنەوەی تەواوی ماڵ و بازاڕەكان ئەوجا گەڕەكو كۆڵانەكانیش دەتەقێننەوەو كاولی دەكەن. داعش ڕێكخراوێكی تیرۆریستی قەدەغەکراوەو مامەڵەی فەرمی لەگەڵیدا ناكرێت، واتە گەمارۆدان و قەتیس كردنی سەرچاوەكانی هێزو توانای سەربازی و داراییەکانیان. بەڵام حەشدی شەعبی گروپێکی تیرۆریستی زێدە توندڕەوو میلیشیایەكی فەرمی دانپێدانراوی دەوڵەتەو بودجەو مووچەی تایبەت بە خۆیان هەیەو بەئاشكراش پاڵپشتی ئەكرێت. داعش و حەشدی شەعبی لێکچوونی زۆر و خاڵی هاوبەشی زۆریان لەنێواندا هەیە، تەنێ ئەوەنەبێ یەکێکیان بووەتە ئەمری واقیع، وە ئەویتریان هێزێکی یاساغە. لێ لەڕاستیدا هەردوکیان دوو هێزی عەڕەبیی قەومیی تەواو تیرۆریستین و ئێجگار توندڕەوو زاڵمن، تەنانەت لەسەدەی ٢١دا تەنها دوو هێزی دونیان کە شێوازی نوێیان داهێناوە لە کوشتن و ئەشکەنجەدانی مرۆڤ. داعش چی تراژیدیایەکی بەسەر کوردهێنا لەشەنگال، حەشدی شەعبیش هەمان تاوانەکانی بەرامبەر کورد ئەنجامدا لەکەرکوکو دەوروبەری لەدوای داگیرکردنی کەرکوک.\nئەم هێزە میلیشیا شیعە نانیزامیانەی لەکەرکوک حوکم دەکەن، دەیان ژنی کوردییان هەتککردو دەستدرێژی سێکسییان کردەسەریان، لایەزال ڕۆژانە تاوانەکانیان لەکەرکوک بەچاوی خۆمان دەبینین. بۆیە لەئێستادا پیرۆزترین ئەرکی گەنجانی کوڕو کچی کورد، ئەوەیە چیتر قبوڵی ئەم چەوساندنەوەو هەتککردنی دایکو خوشکەکانمان نەکەن و ڕاپەڕینێکی سەرتاسەری لەکەرکوک ئەنجام بدەن لەدژی میلیشیا شیعیەکان. .\nPrevious سیمۆلۆژیای ئاو لە ڕۆمانی بە ڕێگاوەی دڵشاد کاوانی دا… نووسینی: هاوکار جمیل\nNext چۆن، لەهجەی موکریانیی بەسەر لەهجەی سلێمانییدا، سەپێنرا؟… کامیار سابیر\nمانەوەی سەربازی ئەمریکی لە ئەڵمـانیا و ئێراق.. فەرەیدون کونجرینی\nنامه‌ی نێوان ئه‌دیبان (نامه‌ی عه‌بدوڵڵا سه‌ڕاج بۆ سه‌باح ڕه‌نجده‌ر)\nنامۆیی.. گەشاوە جاف\nزارا محەمەدی پاسەوانی شکۆی زار و زمانی هەمووانە … هەندرێن\nJul 19, 2020\tClosed\nکورتەچیڕۆک/ ئەزمووندار… رەسوڵ بەختیار\nگووتاری پۆپۆلیستی و رۆشنبیرانی کورد… نووسینی: ستیڤان شەمزینی\nهەرێمی کوردستان: لە نێوان قەیران و شۆڕشدا … ئازاد ئارمان


نووچە نێت | ڕاستگۆیی بێ لایەنی| پەرستارێک: نەخۆشخانە ئەهلییەکان ئیستیغلالمان دەکەن\nپەرستارێک: نەخۆشخانە ئەهلییەکان ئیستیغلالمان دەکەن\nOctober 2021 26 - 17:54:08\nبەشێک لە پەرستاران گلەیی لە زۆری کاتی دەوام بەرامبەر بە نرخێکی کەم دەکەن، دەڵێن: رۆژێکی تەواو لە نەخۆشخانە ئەهلییەکان بەرامبەر ( 25)هەزار دینار کاردەکەین، ئەگەر لەو پارەیە ناڕازی بین دەڵێن، بڕۆن سەد کەس مەمنونە لە جێگای ئێوەبێت. زۆربەی نەخۆشخانەکان عەرەب و سوری لێیە چونکە ئەوان بە پارەی کەم رازین. سەندیکای کارمەندانی تەندروستی رەتیدەکەنەوە کە کارمەندانی بیانی گرنگی زیاتریان پێبدرێت.\nبەهۆى پەتاى کۆرۆنا، هەلێكى زۆرى كاركردن بۆ پزيشكان و كارمەندانى تەندروستى لە نەخۆشخانە ئەهليیەكان رەخساوە، بەڵام لە بە دواداچوونێكی نوچەنێت دەردەكەوت کە "بەرامبەر بڕە پارەیەکی کەم، دەوامێکی زۆریان پێدەکرێت".\nبەپێی بەدواداچوونەکان، یەک سستم نییە بۆ دەستنیشانکردنی ئەرک و مافی کارمەندانی تەندروستی، هەر نەخۆشخانەی بە ویستی خۆی نرخی کارکردن دادەنێت. نرخی کارکردنی کارمەندێک لە ماوەی (12) کاتژمێر بەرامبەر بە (25-50هەزار دینار)ە.\nسێوە خالید، پەرستار، وەک یەکێک لەو کارمەندانەی کە گلەیی لە نابەرابەری ئەرک و مافی خۆی هەیە گوتی " لە حکومی دامەزراند نییە، لە کەرتی تایبەتیش ناچارین بەرامبەر پارەیەکی کەم کاربکەین، هەر کاتێک گلەیی بکەین پێمان دەڵێن: دەتوانن ئیش نەکەن سەد کەس مەمنونە بەو پارەیە کاربکات لە کاتێکدا ئەوەی دیاریدەکەن بەرامبەر بە (12)کاتژمێر کارە. ئەمە ئیستغلال کردنە".\nئەو خانمە پەرستارە بەردەوامە لە گلەییکردن و دەڵێت" هەموو نەخۆشخانەکان مەرجی زمان زانینمان بۆ دادەنێن".\nبەپێی قسەی بەشێک لەو کارمەندانە، دەرفەتی کار زیاتر بە دەستی کاری بیانی دەدرێت نەک ناوخۆ، چونکە ئەوان بە بڕە پارەیەکی زۆر کەمیش رازین.\nياريدە دەرێکی پزیشکی کە نەیویست ناوی ئاشکرابکرێت، لەسەر ئەم بابەتە بۆ نوچەنێت گوتی" من کارم لە نەخۆشخانەی ئەهلی و حکومیش هەیە، بەڵام هەقوايە دەرفەتى كاركردن زياتر بە گەنجانى خۆمان بدرێت". ئەو کارمەندە خشتەى كاركردنى رۆژانەیەکى بە نوچەنێت پيشان داو، روونى كردەوە لە کۆی شەش كەس كە لە خشتەی كارى رۆژێكدا دانراون، پێنجيان سورى و عەرەبن!\nبەختیار محەمەد، ياريدەدەرێکی پزیشکی ترە، رونیدەکاتەوە " پەرستار بەشی هەیە، بۆیە ناکرێت بە ئارەزووی خۆیان دەستکاری نرخ و کارکردن بکەن، لە راستیدا پارەکەی کەمە و کاتەکەشی زۆرە بە قەد ماندووبوونەکە نییە ، لە هیج یاسایەکی کارکردن (12) کاتژمێر کارکردن بوونی نییە. کە کاتەکە زیاتر بوو پارەکە زیاتر دەبێت، سەندیکاش هیچ بەدواداچوون ناکات".\nبەختيار محەمەد، باس لە نرخی سەردانی نەخۆش بۆ نەخۆشخانەکان دەکات کە بڕە پارەیەکی زۆریان لێوەردەگیرێت"بۆ نمونە ئەو نەخۆشانەى لە بەشى چاودێرِى چرِ دەخەوێنرێن رۆژانەى (900) تا مليۆنێك ديناريان لێ وەردەگيرێت، کەواتە بۆچی پارەی دکتۆر و چارەسەری نەخۆش کەم ناکرێتەوە بەڵام کرێی پەرستاران کەم دەکرێتەوە؟".\nبەختيار محەمەد، هۆکارێکی تری کەمی کرێی کارمەندانی ناوخۆی بۆ ئەوە گەڕاندەوە کە" کێشەیەکی تر ئەوەیە لەبری پەرستاری خۆمان پەرستاری بیانی دەهێنێتە ناو نەخۆشخانەکان، بێگومان سەندیکا ئاگاداری ئەم خاڵەش نییە. نەخۆشخانە هەیە تەنیا کارمەندی بیانیەکانی لێبووە. ئەوانە چۆن ریگەیان پێدراوە کاربکەن لە کاتێکدا دەبێت زۆرترین هەلی کار بۆ ناوخۆ بێت".\nشاخەوان سەلیم، سەرۆکی سەندیکای کارمەندانی تەندروستی هەولێر، سەبارەت بە گلەیی ئەم کارمەندانە دەڵێت، ئێمە ناتوانین نرخ بۆ نەخۆشخانە حکومییەکان دابنێین، بەڵام"چەند جار دانیشتنمان لەگەڵ بەڕێوبەرایەتی تەندروستی هەولێر و لیژنەی بەدواداچوون، لەسەر رێکخستنی کارەکان. کردووە، ئەو کارمەندانەی لە نەخۆشخانە تایبەتەکان کار دەکەن دەبێت بڕوانامەکانیان لە سەندیکا بهێننەوەو ئێمە دەفتەری کارکردنیان بۆ دەکەین".\nشاخەوان سەلیم، ئاماژەی بەوەکرد کە تا ئێستا کارمەندێکی نەخۆشخانە ئەهلییەکان نەهاتووەتە لامان سکاڵا بکات" ئەگەر کەسێک بێت سکاڵا بکات لەسەر ئەو بابەتە بکات یاخود پێشیلی مافەکانیان بکرێت، ئەوا یاداشتێك دەنوسین بەرزی دەکەینەوە بۆ دەستەی باڵا تاکو ئەوان چاودێری نەخۆشخانەکان بکەن".\nسەبارەت بە هەبوونی کرێکاری بیانی، سەرۆکی سەندیکای کارمەندانی تەندروستی گوتی"ئەمساڵ جەنابی وەزیر نووسراوێکی دەرکردووە، بۆئەو کەسانەی بیانین تاکو بڕوانامەکانیان لە خوێندنی باڵا تەسدیق نەکرێت، بە هیج شێوەیەک رێگەی کارکردنیان پێ نادەین. سەبارەت بە هەلی کار دانیشتنمان لەگەڵ وەزارەتی تەندروستی کردووە کە دەبێت هەر نەخۆشخانەیەک %70 کارمەندی ناوخۆ بێت، لەگەڵ ئەوەش بیانیەکان کاریان راوەستەوە بەهۆی ئەوەی بروانامەکانیان تاکو ئێستا پشتراست نەکراوەتەوە. هەر کارمەندێکی بیانیش کاری کردبێت بەبێ ئاگاداری سەندیکا لێپێچینەوەیان لەگەڵ دەکرێت، تاکو ئێستا چەندان نەخۆشخانە بەم جۆرە داخراون و سزا دراون".


كەسێك بە تۆمەتی هەڵكەندنی بیری نایاسایی دەستگیر كرا - تۆڕی میدیایی خەڵک\nبنكەی پۆلیسی دارستانی وارماوا هاوڵاتییەكی دەستگیركرد كە بە نایاسایی سەرقاڵی بیر هەڵكەندن بووە.\nلە ڕاگەیاندراوێكدا بەڕێوەبەرایەتی پۆلیسی دارستان و ژینگەی پارێزگای سلێمانی ڕایگەیاند “دوای ئەوەی بنكەی پۆلیسی دارستانی وارماوا هەواڵیان پێگەیشت لە گەڕەكی هەواری شار لە قەزای شارەزوور لە ماڵێكدا هاووڵاتیەك بە شێوەیەكی نایاسایی سەرقاڵی بیرهەڵكەندنە مەفرەزەیەكی پۆلیس گەیشتونەتە شوێنەكەو هاوڵاتییەكە دەستگیر دەكەن”.\nوتیشی ” دەستیشگیرا بەسەر ئامێری بیرلێدانەكەدا و پەڕاوی لێكۆڵینەوەی بۆ كراوەتەوەو ڕادەستی دادوەر كراوە بۆ وەرگرتنی ڕێكاری یاسایی” .


لە سلێمانی ماتەمینی گشتیی بۆ کۆمەڵکوژیی عەفرین ڕاگەیەندرا - RojNews\nلەبەرامبەر کۆمەڵکوژیی عەفرین لەلایەن سوپای تورک و چەتەکانییەوە، پارێزگاری سلێمانی سێ ڕۆژ ماتەمینی گشتیی ڕاگەیاند، یادی نه‌ورۆزی ئه‌مساڵیش کرایە "نه‌ورۆزی پشتیوانیی" بۆ عەفرین.\nئەمشەو، دکتۆر هەڤاڵ ئەبوبەکر، پارێزگاری سلێمانی، لە ڕاگەیەندراوێکدا، سێ ڕۆژ ماتەمینی گشتیی لە سنووری پارێزگای سلێمانی ڕاگەیاند، ئەوەش لەبەرامبەر کۆمەڵکوژکردنی گەلی عەفرین لەلایەن سوپای تورک و چەتەکانییەوە.\nپارێزگاری سلێمانی ڕایگەیاندووە: له ئێواره‌ی ئه‌مڕۆوه ١٨ی ئاداری ٢٠١٨، تا ئێواره‌ی ڕۆژی ٢١ی ئازاری ٢٠١٨، ماته‌می سه‌رتاسه‌رییمان له سنوری پارێزگاكه‌ماندا ڕاگه‌یاند.\nئەوەشی خستووتەڕوو: یادی نه‌ورۆزی ئه‌مساڵ ده‌گۆڕین بۆ "نه‌ورۆزی پشتیوانیی"و ئاهه‌نگی نه‌ورۆز ڕاده‌گرین و ده‌یكه‌ینه نه‌ورۆزی ماته‌م بۆ پشتیوانیی خه‌ڵكی عه‌فرین.\nپارێزگاری سلێمانی ڕاشیگەیاندووە: پردی یه‌كتربڕی خه‌بات له‌سه‌ر شه‌قامی بازنه‌یی مه‌لیك مه‌حمود، له ئه‌مڕۆوه ناوده‌نێن "عه‌فرین".\nهەر لە ڕاگەیەندراوەکەدا، پارێزگاری سلێمانی داوای له خه‌ڵكی كوردستان و هه‌موو لایه‌نه سیاسییه‌كانیش کردووە: ئه‌م دۆخه بكه‌نه زه‌مینه‌ی ئاشتبوونه‌وه‌یه‌كی نیشتمانیی ڕاسته‌قینه‌و به‌هێزكردنێكی لۆژیكیانه‌ی ئیراده‌ی نیشتمانیمان.\nهەروەهای داواشی له كۆمه‌ڵگای نێوده‌وڵه‌تیی کردووە، ئاواره‌كانی عەفرین بپارێزێت و به‌هانای برینداران و لێقه‌وماوانی عه‌فرینه‌وه بچێت، درود و سڵاویشی ئاراستەی شه‌هیدانی عەفرین کردووە.


ئێمە وەک گشت ئازادیخوازانی جیھان بۆ پشتیوانیکردن لە ئازادی دانیشتووانی ڕۆژاوا و بەرەنگاریکردنی ھێرشی لەشکری تورکیە و دەرکردنی ھێزەکانی لە ھەرێمی کوردستان و ڕۆژاوا، کاڵای کارخانەکانی تورکیە و گەشتکردن بۆ ئەوێ بایکۆت-دەکەین! – www.facebook.com/anarkistan.net ***** sekoy-anarkistani-kurdiy-zman@riseup.net ***** https://i-f-a.org\nPrevious Post هەڵوێست و هاوپشتی ئێمە لە دەرەوەی سوریە و تورکیە، بایکۆتکردن و لێدانی بەردەوامە لە ئابووری تورکیە!\nNext Post فلسفة التقدم / 10


رۆژ ئاڤای کوردستانێ و گوھدارینەکرنا ھەرێما کوردستانێ\n2018-11-08 [01:37 AM]\nبزاڤا سیاسی و نەتەوی یا کوردستانی ، ل سەرەتایا سەدێ بیستێ ل باشوور و لسەر دەستێ ماڵباتا بارزان و پاشان دامەزراندنا پارتی دیموکراتی کوردستان لسەر دەستێ نەمر مه‌لا مستەفا بارزانی سەرھەلدایە و شۆرەش و سەرھەلدان لسەر دەستێ وان بەرپا بوونە ، دڤان سالێن دوور و درێژ قۆناغێن جودا جودا بڕینە و فێری زۆر ئەزمۆنا بوونە ، تاکۆ پارتی و مالا بارزانی ب دیدەڤانیا سیاسی و رەوشەنبیر و چاڤدێرێن بیانی بوویە قوتابخانا پێکەھاندنا کەسانێن سەرکردە و کاریزما و ھەرێما کوردستانێ لسەر دەستێ وان بوویە پێشەنگ و لێڤەگەرا کوردایەتیێ بۆ ھەمی پارچێن کوردستانێ ، چونکی پارتی دیموکراتی کوردستان ، پارتیەکا کوردستانی یە و ھەردەم پشتەڤان و پەناگەە بوویە بۆ بزاڤ و پارتیێن پشکێن دیتر یێن کوردستانی بێ کو مایتێکرنێ دکار و بارێن واندا بکەن .\nپشتی شۆرەشا گەلێ سووریا لسالا ٢٠١١ ، پشکەکا بەرفرەهیا رۆژئاڤایا یێ کوردستانێ ھاتە رزگارکرن ، لێ بالێ پەکەکێ بناڤێ پەیەدێ نەشیان خۆ دگەل رەوشێ بگونجینن و ب ھێزا چەکی خۆ لسەر دەڤەرێ و دەسھەلاتێ زاڵکر و دژی ھەر رێکخستنەکا کوردستانی یا نە دگەل ئایدولۆژیا وان راوەستان ، تا ژ ئەنجام دا رۆژ ئاڤایێ کوردستانێ نەشیا مفای لڤێ رەوشا وەلاتێ سووریا و دەڤەرێ ببینیت و ببیتە دەڤەرەکا ئازاد بۆ ھەر کوردەکێ رۆژ ئاڤا و خزمەتا بزاڤا سیاسی و نەتەوایەتیا کوردستانی بکەت .\nلێ بۆ دەڤەرەک بۆ زاڵبوون کرنا ئایدیولۆژیا تاکڕەویا پەکەکێ و چەندین بالێن رێکخستی و لەشکری دامەزراندن و دژی دیموکراسیەتێ و ئازادیێ راوەستان ، تا گەھشتە ئاستێ رێگریکرنێ ل ڤەگەراندنا خەلکێ رۆژ ئاڤا ئەوێن ل باشوور و پێشمەرگەھێن وان بۆ بەرەڤانیکرنێ ل رۆژ ئاڤا .\nرەفتار و سەرەدەریێن پەکەکێ مەزنترین رێگری بوون لھەمبەر گەشەکرنا بزاڤا سیاسی و نەتەوی و جڤاکی و ئابووری و ئێمناھی لرۆژ ئاڤایێ کوردستانێ ، ئەگەر ئەو نەبان دبیت ئەو بەشێ کوردستانێ ژی مینا باشوورێ کوردستانێ لسالێن نەوەتا ببا ھەرێمەکا ئازاد دبن پارێزەریا نیڤ دەولەتی و دەستووری و دانپێدانکری ، لێ پەکەکێ ھەمی کڤاشتنێن خۆ بۆ سەپاندنا بەرژەوەند و ئایدلۆژیا پارتیا خۆ بکار ئینان و بەرژەوەندێن گشتی کرنە قوربانی وان ، ھەرچەندە ھەرێما کوردستانێ چ وەک سەرۆکێ ھەرێمێ یان سەرۆکێ حکومەتێ لسەر ڤان رەفتار و سەرەدەریا ئەو ھایدار کرن و ھەولێن جدی بۆ رێکەفتنەکا سیاسی دناڤەرا ئالیێن سیاسی یێن رۆژ ئاڤایێ کوردستانێ ، دووماھی ھەولا ھەرێمێ و سەرۆک بارزانی رێکەفتنا دھوک ل ٢٢ تۆکتۆبەرا سالا ٢٠١٤ ، لێ پەکەکی و ئەوێن بن پەرێن وان پیگیرێ پێ نەکر ، دیسان پشتگیریا ھەولێن جدی یێن سەرۆک بارزانی و حکومەتا ھەرێمێ نەکر بۆ گرێدانا کۆنگرێ نەتەوی و داخازا پرانیا ئەنداما کر ، برەنگەکێ گشتی ھەردەمێ مەترسی لسەر درۆست دبیت ھەوارا خۆ دئینە لای پارتی و سەرۆک بارزانی و حکومەتا ھەرێمێ و پاشان ڤەدگەرێنەڤە بۆ سەر رەقی و خۆ سەپاندنا جاران و گوھداریا ئامۆژگاریێن ھەرێما کوردستانێ ناکەن ، سەرەرای ھایدارکرنا بەردەوام لسەر مەترسیێن لسەر درۆست دبن ، نەخاسمە ژلایێ تورکیا ، ھەر وەکی ل ٢٢ / ٧ / ٢٠١٣ ێ سەرۆک بارزانی دگەل ( ٣٩ ) پارتیێن ھەرچار پارچێن کوردستانێ کۆمبووی بۆ بەستنا کونگرێ نەتەوی ، ھەر وەسا رێزدار نێچیرڤان بارزانی بەری سێ سالا د پانێلەکا زانکۆیا ئەمریکی ل دھۆک ، راگەھاند بوو ، ئەگەر دەسھەلاتا رۆژ ئاڤایێ کوردستانێ خۆ ل سیاسەت و ئایدیلۆژیا پەکەکێ قورتال نەکەت ، تورکیا دێ ڤێ یەکێ کەتە بەھانە بۆ ھێرشکرنە سەر ، لێ پەیەدێ و حزبێن دیتر یێن بن پەرێن پەکەکێ دژی ڤێ کۆتنا نێچیرڤان بارزانی راوەستان ، تا ژبەر ڤێ سیاسەتا وان یا بێ بنەما و نە دبەرژەوەندا نەتەوی و نشتیمانی دا ، رەوشا رۆژ ئاڤایێ کوردستانێ ئێخستە د مەترسیان دا ، ھەر وەکی عەفرین لدەستدای و دوور نینە دەڤەرێن دیتر ژی ژلایێ تورکیا بھێنە داگیرکرن و ئەزمۆن و ئازادیا رۆژئاڤایێ کوردستانێ ژناڤ بچن .\nنھوژی ئەگەر ھەمان پێشنیارا رێزدار نێچیرڤان بارزانی جێ بجێ بکەن دەلیڤا ھەی ئەڤ مەترسیە لسەر رۆژ ئاڤایێ کوردستانێ نەمینن ، چونکی دەرکەفتنا رۆژئاڤایێ کوردستانێ لبن پەڕێن پەکەکێ و دانانا دەسھەلاتەکا دیموکراسی و دابینکرنا ئازادیان ، پشتەڤانیا ھەرێما کوردستانێ زێدەتر دێ بۆ ھێتە کرن و دێ شێت پشتەڤانیا نیڤ دەولەتی ژی بۆ دابین بکەت و تورکیا ژی وەک تیرۆرست سەرەدەریێ دگەل ناکەن و د ئاڤاکرنا سووریا یەکا نوو و دانانا دەستوورەکێ دی ، دێ رۆل ھەبیت و شێن دەسکەفتێن نەتەوی و نشتیمانی بدەستڤە بینن ، چونکی ئەڤرۆ سەرۆکێ حکومەتا ھەرێما کوردستانێ کەسایەتیەکێ نیڤ دەولەتی یە و سەنگەکا تایبەت ھەیە و دشێت ب دبلۆماسی و ئاشتیانە قەیران و کێشێن مەزن و دژوان چارە بکەت ، ھەر وەکی لسالا بووری ھەرێما کوردستانێ ل مەزنترین قەیرانا سیاسی و ئابووری قورتال کری ، لەوما پێتڤی یە ئالیێن سیاسی یێن رۆژ ئاڤایێ کوردستانێ وەک برا گەورە رێنمایی یا لێ وەربگرن .


یەكێتی زانایان سەردانی مەكتەبی سیاسی یەكێتی نیشتیمانی كوردستانی كرد\nچوارشەمە (1/4/2015) شاندێكی یەكێتی زانایان سەردانی مەكتەبی سیاسی یەكێتی نیشتیمانی كوردستانیان كرد، شاندەكە پێكهاتبون لە سەرۆك‌و جێگری سەرۆكی زانایان‌و چەند ئەندامێكی ئەنجومەنی ناوەندی‌و بەرپرسی لقەكانی سنووری پارێزگای سلێمانی و گەرمیانی یەكێتی زانایان.\nئامانجی سەردانەكە دەربڕینی ناڕەزایی‌و گەیاندنی گلەیی زانایانی ئایینی بوو دەربارەی كۆنفرانسی دابران لە سلێمانی، كە یەكێتی زانایان بەیاننامەی لەسەر دەركردبوو.\nلە بارەی سەردانەكەوە مامۆستا جەعفەر گوانی بەرپرسی راگەیاندنی یەكێتی زانایان دەربارەی ناوەڕۆكی سەردانەكە بە سایتی زانایان راگەیاند: سەرەتا سەردانی مەلا بەختیار بەرپرسی دەستەی كارگێری یەكێتیمان كرد.\nمامۆستا مەلا عەبدولا سەرۆكی زانایان سەرەتای قسەكانی كردەوە‌و پێیراگەیاندن: ئێمە وەكو بەرپرسی دەستەی كارگێری قسە لەگەڵ جەنابت دەكەین‌و، بۆیە سەرەتا سوپاسی ئەم دەرفەتە دەكەین، هاتووین نیگەرانی سەرجەم زانایانی ئایینی بە جەنابتان بگەیەنین، چونكە زانایان لە كۆن‌و نوێوە هەمیشە پشتیوانی شۆڕشەكانی كورد بوینە، بەتایبەتی لە قۆناغی ئێستای بەرەنگاربوونەوەی داعش، چونكە پێمان وایە ئەوان مەترسین بۆ سەر نیشتیمان‌و ئایینمان‌و، بە رونی رامانگەیاندوە، شەركردن لەگەڵ تیرۆریستان ئەركێكی پیرۆزی ئایینی‌و نیشتیمانیە.\nهەروەها سەرۆكی زانایان گوتی: مەلای كورد هەمیشە دژی توندرەوی بووە‌و، یەكێتی زانایان هەمیشە هەوڵی داوە بۆ قوڵكردنەوەی پێكەوەژیان‌و هێمنی نێو ئایینەكان لە هەرێمی كوردستاندا.\nپاشان هاتە سەر باسەكە‌و، رایگەیاند: گلەییمان لە كۆنفراسنەكەتان هەیە، بەتایبەتی لە دوو وتارەكەی جەنابت، چونكە ئاساییە گلەییت لە حزبێكی ئیسلامی یان رەوتێكی ئیسلامی یان كەسێكی ئیسلامی هەبێت‌و پشتگیریشتان دەكەین بۆ بەرەنگاربوونەوەی تووندرەوی، بەڵام دەستبردن بۆ لێدانی خودی ئایین ئەوە بۆ ئێمە‌و خەڵكی كوردستان‌و پێشمەرگە‌و خودی جەماوەری یەكێتی جێگەی قبوڵكردن نییە‌و، بەم وتارانە پشێویەكی زۆرتان نایەوە‌و، خەڵك ئێستا لە تۆرە كۆمەڵایەتیەكان داعشی بە بیر نەماوە هەر قسە لەسەر وتارەكەی ئێوە دەكات، كوردستان لە دۆخێكی خراپ‌و ناخۆش دەژیت ئەم كارانەت هیچ خزمەتی ئەمرۆی كوردستان ناكات.\nدوای ئەوە مەلا بەختیار بەخێرهاتنی میوانەكانی كرد‌و، سوپاسی كردن كە هەموو قسەكان بە راشكاوی دەكەن‌و، گووتی: ئەوە وەكو خۆی بگەیەننە هەموو لایەك كە (خوا‌و پێغەمبەر‌و قورئان) هێڵی سوورن، بۆیە هەر كاتێك قسەمان لەو سێ شتە كرد، ئەوا گلەییمان لێبكەن، نارەزایی دەرببرن خۆپیشاندان‌و مانیش بگرن، بەڵام قسەكردن لە فیكری تووندرەوی‌و مێژووی موسڵمانان ئەوە شتێكی دیكەیە، بەڵام دلنیابن لە داهاتوشدا ئەم سێ شتە دەبنە هێڵی سوور‌و بە هیچ شێوەیەك لە راگەیاندن‌و گۆڤار‌و رۆژنامەكانیشمان رێگە بە بەزاندنی ئەم هێڵە سوورانە نادەین.\nهەروەها مەلا بەختیار پێی وابوو ئایین بۆ خەڵك زەرورە، چونكە ئەگەر ئایین نەمێنێت ئەوا تاوان‌و جەریمە زیاد دەكات، هەروەها گوتی: ئێمە زۆر لە هەڵوێستی زانایان بە گشتی‌و یەكێتی زانایان بەتایبەتی رازین كە بە روونی‌و ئاشكرا دژی داعشن‌و، پشتیوانی لە هەرێمی كوردستان دەكەن.\nبۆیە رایدەگەینین ئێمە دژی دین نین، دژی ئیلحادین، بەڵام ئێمە رێز لەو پیرۆزیەكان دەگرین‌و بە هەموو شێوەیەكیش دژی تووندرەوی دەوەستینەوە.\nسەرۆكی یەكێتی زانایان سوپاسی مەلا بەختیاری كرد، كە بە راشكاوی رایگەیاند: (خوا، پێغەمبەر، قورئان) هێڵی سورن، ناكرێ لە پەنای هەلسوكەوتی چەند كەسێك تانە‌و تەشەرە لە موسڵمانان‌و مامۆستایان بدرێت.\nجارێكی دیكە مەلا بەختیار سوپاسی كردنەوە، كە لە هەڵوێستی مامۆستایان تێگەیشت، هەروەها لە موعانات‌و نیگەرانیەكانیشیان تێگەیشت، بۆیە جاری سێیەم دووبارەی كردەوە، دڵنیابن: (خوا، قورئان، پێغەمبەر) هێڵی سوورن.\nدواتر شاندەكە سەردانی هێرۆ ئیبراهیم ئەحمەد هاوسەری سەرۆك مام جەلال و ئەندامی مەكتەبی سیاسی یەكێتی نیشتیمانی كوردستانیان كرد، هەمان نیگەرانی زانایانیان بە بەرێزیان راگەیاند: ئەویش گووتی: ئێمەش بەراستی لەم كارە نیگەران بوین‌و، زۆریشمان پێناخۆش بوو، بۆیە داوای لێبووردن دەكەین، ئەمانە شتی زانستی نین، بەڵكو برینداركردنی هەستی خەڵكە، بۆیە عەلمانی نابێ هەستی خەڵك بریندار بكات، هەروەها باسی لە رۆڵی زانایانی ئایینی كرد، كە هەمیشە لەگەڵ ئازارەكانی گەلەكەیان بوونە‌و، گووتی: رۆڵی ئێوە ئێستا‌و لە مێژوودا دیارە، دەبێ رێزتان لێ بگرێت‌و، ئێمە لەگەڵ لێدانی ئیسلام‌و هەستی موسڵمانان نینە، ئێمە كاتێ: رێز لە ئایینەكانی تر دەگرین، دەبێ زیاتر رێز لە ئیسلام بگرین، كە زۆرینەی خەڵكی ئێمە پێك دێنێت.


مەلا بەختیار: گەلان، هەرگیز نابن بەدوژمنی یەکتر! - بنکەی روناکبیریی گەلاوێژ :: Gelawej\nمەلا بەختیار: گەلان، هەرگیز نابن بەدوژمنی یەکتر!\nفێستیڤاڵ May 28, 2021\nڕۆژی (27/5/2021) لەهۆتێل رامادا، مەلا بەختیار، سەرپەرشتیاری گشتی فێستیڤاڵ، وتاری کۆتایی (24)هەمین فێستیڤاڵی گەلاوێژی پێشکەشکرد، کە ئەمەی خوارەوە دەقەکەیەتی..\nخانمان و برایان\nدواهەمین دانیشتنی (٢٤)هەمین فێستیڤاڵە، ئومێدەوارین ئەو بابەتانەی پێشکەشکران، چ هی بەشدارانی فێستیڤاڵ، چ هی میوانە ئازیزەکانی ئێران و چ عیراق، لەگەڵ بابەتەکانی کورد، ئەم سێ نەتەوەیە، بەدرێژایی مێژوو دراوسێی جوگرافین، بەیەکەوە دەژین. دوژمنەکان هەرچییەکیان کردبێت، لەڕوی رۆحییەوە، ویژدانییەوە، کەلتورییەوە، تەنانەت هەندێکجار لەڕووی داب و نەریتە هاوبەشەکەناوە، لێکمان داببڕن، بەڵام لەئەنجامدا هەر کە دەرەتانێک دەڕەخسێت، ئێمە ئاوێتە دەبینەوەو ویژدانمان، بیروباوەڕمان، هەندێک لەداب و نەریتە هاوبەشەکانیشمان، لەگەڵ یەکتر کارلێک دەکات.\nگەلان، هەرگیز نابن بەدوژمنی یەکتر! یەکێک لە هەڵدێرە گەورەکانی مێژووی داگیرکەران و ستەمکاران لەدنیادا ئەوەیە ئەگەرچی دەسەڵاتی زۆر ستەمکارانەیان بەدەستەوە بووە، هەموو شتێکیان لەدەستهاتووە تا لەدەسەڵاتدا بوون، تەنها ئەوەیان لەدەستنەهاتووە، کە لەویژدانەوە گەلان لەیەکتر داببڕن.\nبۆیە دەبینن ئێستا گوێمان لەگۆرانی عەرەبی، فارسی و تورکیش دەبێ، تورکی رەسەن، نەک شایەرەکان، ئەوانەی بەویژدانمان ئاشنان، پێمانخۆش دەبێت، ئومێدەوارین، ئەم هەقیقەتە ویژدانییە، سیاسەتیش بگرێتەوە، ئەم کەلتوور و نەریتە هاوبەشە، دەسەڵات و دیموکراسیش بگرێتەوە. ستەم تاسەر ناچێتە سەر، هەرگیز. گەلان هەر بەمافی خۆیان دەگەن، کۆمەڵەکانی بێبەشکراویش لەدیموکراسی، هەر بەدیموکراسی دەگەن، ئەمەش بڕیاری مێژووەو بڕیاری مێژووش هیچ دەسەڵاتێک ناتوانێ رایبگرێت.\nبەهیوام، فێستیڤاڵی گەلاوێژیش بەشیعری، بە چیرۆکی، بەلێکۆڵینەوەی، بەڕەخنە دروستەکانی، بەشدارییەکی کاریگەربێت هەم لەنزیکخستنەوەی زیارتری کەلتوری گەلان، هەم لەدەوڵەمەندکردنی خەباتی دیموکراسی.\nئەمساڵیش، وەک (٢٣) ساڵی رابردوو، ئاگام لەهیچ لیژنەیەک نییە، ئاگام لەدەرچون و دەرنەچون نییە، بچوکترین دەستیشم وەرنەداوەتە هیچ بڕیارێک. ئەوە لیژنەکانیش خۆیان لێرەن، سەرپەرشتیاری لیژنەکانیش لێرەیە کاکە سامی هادی، نەشمپرسییوە چیتان کردووە، چیتان نەکردووە. ئەمەش وەڵامی یەکێک لەکۆمێنتەکانە، کەبۆی نوسیبووم و دەڵێت: باشترین کار کە بیکەیت ئەوەیە، واز لەفێستیڤاڵی گەلاوێژ بهێنیت! لێی گەڕێ بائازادبن! با بە بڕیاری تۆ، بڕیار نەدەن. ئەمەش وەڵامی ئەوە. ئەگەر ئەمەش وانییە، هیوادارم دوای من کە لیژنەکانی هەڵسەنگاندن قسە دەکەن، قسەکانم رەتبکەنەوە..! هیوادارم.\nگوێمان لەبابەتەکانیش گرت، لە شیعرو چیرۆکەکانیش چاپکراون، لەلێکۆڵینەوەکانی بەشداران، دواتریش دەزانین کە کێ دەرچووەو کێ دەرنەچووە، من هەموو فێستیڤاڵێک دەیکەم بەپێوەر، بۆ ئەوەی بزانم ئاستی رەخنە، لێکۆڵینەوە، رۆشنبیری چەندە گەشەی کردووە، بەپێی تێگەیشتنی خۆم و ئەوەندەی لەو دونیایەدام. زۆر بەڕێزیش لێرە دانیشتوون لەمن شارەزاترن لەو بوارەدا، بەڵام باوەڕموایە ئێمەی گەلانی رۆژهەڵاتی ناوەڕاست، بەداخێکی زۆرەوە، هێشتا بەدەگمەن نەبێ نووسەرمان هەیە، رۆژێک لەرۆژان دێت دەزانرێت لە ئاستی نووسەرە گەورەکانی دونیادایە. هێشتا ئاستی گشتی کەلتوری ئێمە، رەخنە و لێکۆڵینەوەی ئێمە، وەکو پێویست نییەو زۆرمان ماوە. ئەوەش بەدەست خۆمان نییە، کە شاکاری زۆر گەورەمان نەچۆتە ناو ئەدەبیاتی جیهان! بەدەستی خۆمان نییە، تا ئێستا خەڵاتی نۆبڵ، بەشی هیچ نوسەرێکی کورد لە هیچ بەشێکی کوردستان و لەدنیادا نەبووە! ئەمە ئاستی تێگەیشتنمانە، قۆناغی گەشەکردنمانە، ئەمە بەهۆی نەبوونی دەوڵەتمانە، بەهۆی نەبوونی داوودەزگاکانی وەرگێڕانمانە لەسەر زمانەکانی دونیاو کۆمەڵێ هۆکار هەن. بەڵام ئەم هۆکارانە هیچیان نابنە بەربەست لەبەردەم بەهرەداران و نوسەرانی کورد، کە ئەمانیش بێگومان زۆرتر خۆیان ماندوو بکەن، باشتر دەگەنە ئامانجە دوورەکان و ئامانجە جوانەکانی مرۆڤایەتی، کە سەدان کەڵە نووسەر هەیە لەدونیادا و هەموو یەکێک لێرە دانیشتووین شانازیان پێوە دەکەین. بێگومان بەدڵنییایشەوە دەزانم، نوسەری کوردیش دەگاتە ئەو ئاستە، نوسەری کوردیش خەڵاتی نۆبڵ وەردەگرێت، سینەماکاری کوردیش، لەهۆلیود، لە کان، لەوە باشرە پێشدەکەون کە تائێستا پێشکەوتوون، بێگومان وای لێدێت! تازە ئەم ئازادییەی لەکوردستان هەیە، سەرەڕای کەموکوڕییەکانی، سەرەڕای ئەوەی کە هەیە، ئەم ئازادییە لای من جەوهەرە گرنگەکەی لەویژدانی میللەتەکەمان لەوەدایە و قۆناغە سیاسییەکانیشی، لێکدانەوەی هاوکێشەکانیشی لام وایە، ناگەڕێینەوە بۆ دواوە، بگرە هەموو خەمەکەمان ئەوەیە بچینە پێشەوە، هەموو رەخنەکان بۆ ئەوەیە بچینە پێشەوە نابێ وابمێنین.\nدەبوو زۆر لەمە باشتریش بین، بەداخەوە کە نامەوێت لەکۆتایی فێستیڤاڵدا بچمە ناو دونیای سیاسەت، بەڵام ئەوەش دڵخۆشکەرەیەو یەکەمینجارە سایکۆلۆجییەتی کورد، سایکۆلۆجیەتی گەڕانەوە بۆ شکست نییە! گەڕانەوە بۆ ئەوە نییە ماڵوێران بین جارێکی تر. ترسمان هەیە لەقاڵبمان بدەن، ترسمان هەیە ماددەی ١٤٠ جێبەجێ نەکەن، ترسمان هەیە کۆمەڵێک لەدەستکەوتەکانی ترمان نەیەنەدی! ئەم ترسانەمان لەباشوورهەیە. بەڵام جارێکی تر، ئێمە بەرەو هەرەس ناڕۆین، بەرەو کۆتاییپێهاتنی ئەزمونەکەمان ناڕۆین، ئەمە روونادات. لەم ماوەیەدا کۆمەڵێک گفتوگۆ روویداوەو هەیە، منیش لەوکەسانەم ئەو قسانەم کردووە، بەڵام خەمەکە، خەمی گەورەترە، بۆ دەستکەوتی گەورەترە، کە وەکو وتم: دەبوایە باشووری کوردستان، نموونەیەکی ئێجگار جوانتر بوایە لەوەی کە ئێستا هەیە. سەنگافوورە، بۆ بە سی ساڵ دەتوانێت ببێت بەباشترین دەوڵەتی دیموکراسی، پێشکەوتووترین وڵاتی باشووری رۆژهەڵاتی ئاسیا، خۆشگوزەرانترین هاووڵاتی لەسەر زەوی دروستبکات! یەک قەترە نەوتیشیان نییە، چۆڕێک غازیان نییە، هیچیان نییە! تەنانەت ئەوەندە لاواز بوون، لە ساڵی (١٩٥٧-١٩٥٨) کە ئەوکاتە سەر بە مالیزیا بوون، دەریکردن و وتیان ئێمە ئێوەمان پێ بەخێوناکرێت، بڕۆن و وڵات بەدەریان کردن. کەچی سەرکردایەتییەکی لێوەشاوە لەساڵی (١٩٦٥) هاتنە سەر حوکم، لەساڵی (١٩٩٥ -١٩٩٦) سەنگافوورە لەجیهانی سێهەمەوە بوو بە جیهانی یەکەم! بوو بەیەکێک لە باشترین وڵاتەکانی جیهان و ئێستاش پاسپۆرتەکەی لەدونیادا، یەکەمینە. دراوەکەشی زۆر کاریگەرە و بازاڕەکەشیان زۆر پێشکەوتووەو خۆشترین وڵاتی سەر زەویان دروستکردووە. ئەمەش بە (٣٠) ساڵ، هەمان ئەو ساڵانەی کە ئێمە هەین..!\nئێمەش دەمانتوانی وابین، بەئومێدی ئەوە، هەردەبێ وابکەین.\nلەسەرەتای فێستیڤاڵیشدا، وتمان یۆبیلی زیوینی فێستیڤاڵ گەورە دەبێت، مانگێک بۆ دوو مانگی تر لیژنەکانی دادەنێین، زۆر گەورە دەبێت، ئەوەش جەنابی وەزیری رۆشنبیری لێرەیەو برادەرانی تر، لە تەلەفزیۆنەوە گوێیان لێمانە، یەکەمنجارە لەرۆژهەڵاتی ناوەڕاست، بنکەیەکی روناکبیری بتوانێت (٢٥) ساڵ بێ دابڕان، فێستیڤاڵ ببەستێت و بیکات بەنێودەوڵەتی و لەنێودەڵەتیشدا بەرەو جیهانێکی زۆر فراوان رۆیشت، ئەمساڵ جگە لە عیراق و ئێران نەمانتوانی لە وڵاتانی میسر، مەغریب، تونس، سوریا، لوبنان و ئوردن، وڵاتانی رۆژئاوا خەڵک دەعوەت بکەین، بەڵام لە (٢٥)هەمین فێستیڤاڵدا واناکەین و لەئێستاوە، دیسانەوە بانگەوازە بۆ هەموو نوسەرانی کورد، کە (٢٥٠- ٣٠٠) نوسەری کورد میوانداری دەکەین و لەم نوسەرانە لە (٢٥) ساڵی رابردوو، کێ زۆرترین کتێبی سوودمەندی هەبووە، خەڵات دەکرێت، کێ باشترین رەخنەگر بووە، کێ باشترین شاعیر بووە، کێ باشترین چیرۆکەکانی نوسیوە، خەڵات دەکرێت. کام دەزگای پەخش. زۆرترین خزمەتی کەلتووری کوردی کردووە، کام هونەرمەندی سینەمایی، توانیوێتی کاری هونەری گەورە بکات یان شانۆگەری پێشکەشبکات، خەڵات دەکرێت. کارو بەرنامەی زۆر گەورەمان دەبێت بۆ (٢٥) ساڵە، کە شایانی ئەوە دەبێت، بەقەدەر کێلی شەهیدەکانمان جوان بێت، چونکە هیچ جوانییەک بەقەدەر کێلی شەهید بە جوانتر نابینم..! هیچ گوڵێک لە کێلی شەهید جوانتر نییە لەلام، هیچ ژنێک، هیچ باخێک، لە کێلی شەهید جوانتر نییە لەلام، چونکە هەموو زیندووەکان هێشتا ماوین و خۆمان دەپارێزین، بەڵام شەهیدەکان بۆ ئەوەی ئێوە بمێنن، ئەو کێلەیان بۆ ئێوە بەجێهێشت، کە هەموو خەون و ئاواتە جوانەکانیان لە کێلەکانیاندایە.\nسەرگوزشتەی هەموو کێلێک، دونیایەک خەون و هیوایە، دونیایەک ئاواتە، بۆیە (٢٥)هەمین فێستیڤاڵیش پابەند بوونە بە پەیامی شەهیدەکانمان، ئنجا ۆ زیندووەکانمان، پاشان بۆ نەوەکانی ئاییندەمان، تکا لە هەموو نوسەران دەکەین، هەموو ئەوانی لە بنکەی گەلاوێژ دامەزرێنەرن، باوک و دایکە دامەزرێنەرەکان، چونکە هەر باوک دامەزرێنەر نەبوو لەبنکە، بەڵکو دایکیش دامەزرێنەر بوو، هەموو ئەمانەی هەن، هیوادارم یارمەتیمان بدەن کە بەڕاستی یۆبێلی (٢٥)هەمین فێستیڤاڵ، زیوین بێ و شایانی کەلتوور و ئەدەبی ئێمەو رایەڵەکانی کەلتورو ئەدەبی ئێمەبێ لەگەڵ فارس، عەرەب، تورک و گەلانی تریش.\nئومێدەواریشم ئەوانەی دەرچوون و خەڵاتیان بردۆتەوە، بەردەوامبن و ئەوانەیشی دەرنەچوون، ململانێیەکی زیاتر بکەن، بۆ ئەوەی بیسەلمێنن دەرچوون و دەرنەچوون، کۆتایی وێستگەی بەهرەو داهێنان و هزرو ئەندێشە جوانەکانی نوسەر نییە، بەڵکو ئەمە ئەزمونێکە بۆ ئەوانەی دەریش نەچوون و بەردەوامبن. شانازیشە بۆ ئێمە لەم فێستیڤاڵە، ئەگەر بتوانین سێ شاعیر، چوار چیرۆکنووس، سێ بۆ چوار لێکۆڵەر و توێژەر بچنە ناو کاروانی کەلتووری کوردییەوەو ئەمەش بۆ ئێمە شانازییەکی ئێجگار گەورەیە و ئومێدەوارم بەردەوامبین. بەم ژمارە نوسەرانەی کە دەچنە ناو کاروانی کەلتوری ئێمەوە، دەیگەیەنینە (٢٥٠- ٢٧٥) نوسەر کە بنکەی گەلاوێژ پێیگەیاندوون. هەموو سەرۆکەکانی بنکە، هەموو دەستەی نوسەرانی گەلاوێژی نوێ و خۆشتان دەزانن، کە گەلاوێژی نوێ، بەخۆشەویستی شادڕەوان مامۆستا برایم ئەحمەد ناومان ناوەو گەلاوێژی ئەو سەردەمە چۆن درەوشاوە بوو، ئێستاش گۆڤارێک نییە بتوانێت خۆی لەشانی بدات لەکوردییە پاراوەکەی، لە بابەتە وەگێردراوەکانی و لە جوانی پەخشانەکانی و لە جوانی نوسینەکانی، گۆڤاری گەلاوێژی نوێش هەوڵماندا بۆشاییەکی گەورە پڕ بکەینەوەو بێگومان ئێستاش گۆڤارەکە دەستیپێکردەوەو هاوشانی چالاکییەکانی بنکە، کە هەفتەی جارێک چالاکیمان هەیە و بەردەوام دەبین، ئومێدەوارین پاڵپشتمانبێ. بڕیاریشمان دابوو ئەمساڵ کۆمەڵێک لەنوسەرە ئازیزەکانمان، کە بۆ خۆم نازانم هۆی چیبوو نەدەهاتنە ناو فێستیڤاڵ، سەرۆکی بنکەو دەستەی بەڕێوەبەری بنکە بچن سەریان لێبدەن، بپرسن کە بۆچی نایەن بۆ ئەم فێستیڤاڵە، باشبوو ئەمساڵ هەندێکیان هاتن، کە خۆمان تێندەگەیشتین بۆچی نەدەهاتن، بەڵام ئەمساڵ هەندێکیان هاتن و بەخێربێن بەسەرچاو، ئەوانیش هەندێکیان هەر لەدامەزراندنی بنکەو لەپێشخستنی بنکە رۆڵیان هەبووەو خۆشتان دەبینن و لەوە زیاتر چی بەئێوە بڵێم کە حەزناکەم زۆر باسی یەکێتی و سەرۆک مام جەلال بکەم، بەڵام بۆ مێژوو هەر دەبێ ئەوە بڵێم و ناکرێ نەیڵێم: بروا بکەن، ئەم بنکەیامان دامەزراندووە، پرسمان بە مام جەلال نەکردووە..! بەڵام هەتا نەخۆش کەوتووە یارمەتیداوە، دەی گەورەیی لەوە زیاتر چی هەیە؟! کاتێکیش (١٣)هەمین ژمارەی چاودێری بینیبوو، فەرمووبوی ئەمە هی کێیەو کێ دەریدەکات؟ وتبویان هی مەلا بەختیارە،ە فەرمووبوی: خۆ پرسیشی پێنەکردووم..! بانگی کردم و وتی: پیرۆزبێت زۆر جوانەو پاشکۆی جوانیشی هەیە، تەنانەت نەیوت بۆ پرست نەکردووە! ئەمە پیاوی گەورەیە..\nپیاوی گەورەش جوانییەکانی قەت ناشاردرێنەوەو ئەگەر رەخنەشی لێبگرین کۆڵەکەی ئاسمان نایەتە خوارەوە.\nبەخێربێن، هەمووتان بەخێربێن و بەسەرچاو، پڕ بەدڵ ئومێدەوارم لە (٢٥) هەمین فێستیڤاڵدا، هەمووتان تەندروستیتان باش بێت و هەموو ئەوانەی ئەدەب و کەلتووری کوردیان خۆشدەوێت، تەندروستیان باش و پاڵپشتمان بن بۆ ئەوەی بتوانین کارێکی جوان بکەین. زۆر بەخێربێن و بەسەرچاو..


ڤیدیۆ: لە پاڵاوتنەکانی یۆرۆی 2020 ئینگلتەرا ئەنجامێکی گەورەی تۆمار کرد و لووتکەی گرت – KurdGoal\nكانونی دووه‌م 19, 2020 11:33 AIM:\nڤیدیۆ: گۆڵی یەکەمی نیوکاسڵ یونایتد دژی چێڵسی\nڤیدیۆ: گۆڵی بەرامبەربوونی کریستال پاڵاس دژی مانچێستەر سیتی\nڤیدیۆ: گۆڵی دووەمی مانچێستەر سیتی دژی کریستال پاڵاس\nڤیدیۆ: گۆڵی بەرامبەربوونی مانچێستەر سیتی دژی کریستال پاڵاس\nڤیدیۆ:گۆڵی دووەمی ڕیاڵ مەدرید دژی سێڤییا\nڤیدیۆ:گۆڵی یەكەمی سێڤییا دژی ڕیاڵ مەدرید\nڤیدیۆ:گۆڵی یەكەمی ڕیاڵ مەدرید دژی سێڤییا\nڤیدیۆ:گۆڵی یەكەمی ئارسیناڵ دژی شیفێڵد یونایتد\nڤیدیۆ: گۆڵی یەکەمی کریستال پاڵاس دژی مانچێستەر سیتی\nڤیدیۆ:گۆڵە ڕەتكراوەكەی سێڤییا دژی ریاڵ مەدرید\nڤیدیۆ: لە پاڵاوتنەکانی یۆرۆی 2020 ئینگلتەرا ئەنجامێکی گەورەی تۆمار کرد و لووتکەی گرت\nئه‌یلول 10, 2019\nلە یارییەکی ئاگرینی پاڵاوتنی یۆرۆی 2020 ھەڵبژاردەی ئینگلتەرا بە ئەنجامی پێنج گۆڵ بەرانبەر بە سێ گۆڵ لە کۆسۆفۆی بردەوە.\nلە گێمی یەکەمی یارییەکە ھەڵبژاردەی ئینگلتەرا بە ئەنجامی 5 گۆڵ بەرانبەر بە گۆڵێک پێشکەوت، گۆڵەکانیش ھەر یەکە لە رەحیم ستیرلینگ و ھاری کین و فۆگۆدا بەھەڵە و جادوو سانشۆ تۆماریانکرد کە ئەوەی دوایی دوو جار تۆڕی بەرانبەرەکەی ھەژاند و فالون بیرایشا تاکە گۆڵی کۆسۆفۆی کرد.\nلە گێمی دووەمدا، ھەڵبژاردەی کۆسۆفۆ ئاستەنگی بۆ سێ شێرەکە درووست کرد و گۆڵەکانی دووەم و سێیەمی لە رێگەی ھەر یەکە لە بیرایشا کە گۆڵی دووەمی خۆی بوو و فیدات مۆریکی ئەنجامەکەی کەمکردەوە ولەدواییدا یارییەکە بە ئەنجامی پێنج گۆڵ بەرانبەر بە سێ گۆڵ بۆ بەرژەوەندی ھەڵبژاردەی ئینگلتەرا کۆتایی ھات.\nبەو ئەنجامە، ھەڵبژاردەی ئینگلتەرا پێشەنگی کۆمەڵەی یەکەمی گرت بەکۆکردنەوە 12 خاڵ وبەجیاوازی گۆڵ لەگەڵ ھەڵبژاردەی چیکی دووەم کە ھەمان رێژەی خاڵی ھەیە.\nگۆڵی یەکەمی کۆسۆفۆ\nتصفيات اليورو 2020 : لتوانيا 0 – 1 البرتغال | هدف رونالدو\n⇩⚽ Telegram : ء https://t.co/pBRZGdYtac\n— اهداف المباريات HD (@arbhdd) September 10, 2019\nگۆڵی یەکسانبوونی ئینگلتەرا\nتصفيات اليورو 2020 : انجلترا 1 × 1 كوسوفو | هدف رحيم ستيرلينغ\nگۆڵی دووەمی ئینگلتەرا\nتصفيات اليورو 2020 : انجلترا 2 × 1 كوسوفو | هدف هاري كين\nگۆڵی سێیەمی ئینگلتەرا\nتصفيات اليورو 2020 : انجلترا 3 × 1 كوسوفو | هدف عكسي\nگۆڵی چوارەمی ئینگلتەرا\nتصفيات اليورو 2020 : انجلترا 4 × 1 كوسوفو | هدف سانشو\nگۆڵی پێنجەمی ئینگلتەرا\nتصفيات اليورو 2020 : انجلترا 5 × 1 كوسوفو | هدف سانشو\nگۆڵی دووەمی کۆسۆفۆ\nتصفيات اليورو 2020 : انجلترا 5 × 2 كوسوفو | هدف بيريشا\nگۆڵی سێیەمی کۆسۆفۆ\nتصفيات اليورو 2020 : انجلترا 5 × 3 كوسوفو | هدف موريكي\nPrevپێشترڤیدیۆ – پاڵاوتنەکانی یۆرۆی2020: کریستیانۆ سوپەر ھاتریکی تۆمار کرد\nدواترڤیدیۆ: لە پاڵاوتنەکانی یۆرۆی 2020 گۆڵەکانی کریستیانۆ ھەڵبژاردەی پورتوگالی بەرەو بردنەوە بردNext\nلوقمان عه‌لی\tكانونی دووه‌م 18, 2020


کوردیپێدیا - ساروقامیش، فەیزوڵڵابەگیی بۆکان\n🏰 ساروقامیش، فەیزوڵڵابەگیی بۆکان | پۆل: شوێنەکان | زمانی بابەت: 🏳 کوردیی ناوەڕاست\nساروقامیش، فەیزوڵڵابەگیی بۆکان\n2. 👁 ئاڵبڵاغ (بۆکان)\n3. 👁 ئینگیکەند\n4. 👁 باغچە\n5. 👁 بۆکان\n6. 👁 بەردەزەرد (بۆکان)\n7. 👁 تورکمانکەندی\n8. 👁 تیکانتەپە\n9. 👁 جانبڵاغ\n10. 👁 حەسناوا\n11. 👁 دوکچی\n12. 👁 دەرزیوەلی\n13. 👁 دەروێشاڵی


ژمارە 19 –\nPosted by: Haiv Posted date: ئه‌یلول 17, 2013\n5180 جار ئه‌م بابه‌ته خوێندراوه‌ته‌وه\nخوای گەورە تەحەدای مرۆڤ و جنی كردووە، كە بتوانن نموونەی وەك ئەم قورئانە بهێنن و دەفەرموێت: (قُلْ ڵئِنِ اجْتَمَعَتِ الْأِنْسُ ۆالْجِنُّ عَڵی أَنْ ێأْتُوا بِمِثلِ هَذا الْقُرْا‌نِ لا ێأْتُونَ بِمِثلِهِ ۆڵوْ كَانَ بَعْضهُمْ لِبَعْض ظهِیراً) [الإسرا‌ء: 88]، ژمارەی وشەكانی ئەم ئایەتە19 یە، ژمارەی پیتەكانی 76 پیتە، كە یەكێكە لەچەند جارەكانی ژمارە 19 ، واتە 19×4، هەروەها ژمارەی پیتەكانی ئەم ئایەتەیان لێپێكهاتووە 19 پیتە، كۆی هەمووی 19+76= 114 یە ئەم ژمارەیە، ژمارەی سورەتەكانی قورئانی پیرۆزە و ئەمیش هەر چەندجارەكانی ژمارە 19 یە.\nلە قورئانی پیرۆزدا دوو سورەت هەیە، لە سەرەتای هەر یەكێكیاندا پیتی تاك هەیەو لەم پیتانەدا پیتی قاف هەیە، كە ئەوانیش سورەتی (ق)، كە بە پیتی قاف دەستپێدەكات:\n(ق، والقران المجید) [ق: 1]، و سورەتی (الشوری)ن، كە بە پیتی دابڕاو دەستپێدەكات:\n(حم. عسق). سەیر ئەوەیە، كە ژمارەی پیتی (قاف) لە سورەتی (ق) 57 ە، كە لە چەندجارەكانی 19 یە، هەروەها ژمارەی پیتی (قاف) لە سورەتی (الشوری)دا 57 ە !!!!، كۆی پیتی قاف لە هەردوو سورەتەكەدا بریتییە لە 57+57= 114 بە ژمارەی سورەتەكانی قورئانی پیرۆز، هەروەها وشەی (قران) بە پیتی قاف دەستپێدەكات, سبحان الله.\nShare the post “ژمارە 19”


(پاریس لە دڵەڕاوکێدایە) بەڕێوەبەری پاریس سانت جێرمان گرێنتی بەردەوامبونی مباپێ نادات ! – تۆڕی میدیایی خەڵک\n2019/07/11 - 6:00 PM\nلیۆناردۆی بەرازیلی بەڕێوەبەری وەرزشیی نوێی یانەی پاریس سانت جێرمان دوای لێدوانەکانی سەبارەت بە نایمار، دووبارە هاندەرانی یانە فەرەنسیەکە بە ناوهێنانی مباپێ توشی دڵەڕاوکێ دەکات.\nلەچاوپێکەوتنێکدا لیۆناردۆ بە ڕۆژنامەی “لی پاریزیان”ی فەرەنسی ڕاگەیاندووە :” لەبەر دوو هۆکار من هیچ بەڵێنێک بە هاندەران نادەم، یەکەمیان لەم یانەیە من تاکە کەس نیم کە لەبارەی داهاتوی یاریزانانەوە بڕیار دەدەم، دووەمیشیان بەڵێنی شتێک نادەم مەگەر دڵنیابم لەوەی دەتوانم جێبەجێی بکەم”.\nهەروەها دەڵێت :” نازانم مباپێ دەیەوێت بۆندەکەی نوێ بکاتەوە یان نا؟! بەدڵنیاییەوە یاریزانێکی ناوازە و گرنگی پێکهاتەکەمانە و ئەوەش هیچ نکوڵی لێناکرێت”.\nپاشان ئاماژە بە توانا هونەریەکانی کیلیانی فەرەنسی دەدات و دەڵێت :” مباپێ بەشێوەیەکی ئاسایی گەڕاوەتەوە بۆسەر یەکەی مەشق و ڕاهێنانەکان، یاریزانێکی خاوەن کەسایەتی بەرزە و هاندەرانیش خۆشیان دەوێت، گرنگە بۆ پێکهاتەکەمان یاریزانی بەو کوالیتیە هەبێت، یاریزانی گەورە زۆرن کە لەچەندین پێگە یارییان کردووە، بەڵام مباپێ دەتوانێت لەهەموو پێگەکاندا یاریی بکات، هۆکارەکەش ئەوەیە کە خاوەنی خێرایی و بەهرە و نەرمی تاکتیکیە لەپاڵ هونەری تۆپی پێدا، گۆڵکارێکی زیرەکە و هەموو خەسڵەتەکانی تێدایە”.\nلێدوانەکانی “لیۆ” گومانی لەبەردەم میدیا و هاندەرانی تۆپی پێی فەرەنسا دروست کردووە، لەبەرامبەردا هیوایەکی بە یانەی ڕیاڵ مەدریدی ئیسپانی بەخشیوە کە دوو وەرزە وەک بەهێزترین داواکاری ئاسکە فەرەنسیەکە دەردەکەون.\nپاریس سانت جێرمانخولی فه‌ره‌نساگواستنه‌وه‌کان\nبینیتێز: ئەوەی لێرە ڕوودەدات، بە سێ ساڵ لە نیوکاسڵ ڕووینەدا !


10/21/2019 11:57:00 AM 147 جار خوێندراوەتەوە\n1. ئەگەر بمەوێت یەكێك لە خەسڵەتە تایبەت و زەقەكانی باری ڕۆشنبیریی ئەمڕۆ لە هەرێمی كوردستان بەتایبەتی، دەستنیشان بكەم، بێگومان ڕۆشنبیریی لە پێشچاوخستنە. ڕۆشنبیریی لە پێشچاوخستن لە هەوڵی لە پێشچاوخستنی هەموو شتێكدایە، بە جۆرێك كە تاكەكەسی سادە هیچی بۆ نامێنێتەوە دڵی خۆی پێخۆش بكات و لە پێناویدا هەوڵبدات و وەك بەهایەك تەماشای بكات. پێشینەی ئەم ڕۆشنبیرییە لە بنەمادا كولتووری زارەكییە. كولتوورێك، لەم زارەوە دەگوازرێتەوە بۆ ئەو زار و لە هەر زارێكەوە بۆ ئەوانیتر شتی لێكەم و زیاد دەكرێت. لە ئێستادا جێگرەوەی ئەم كولتوورە، تۆڕی كۆمەڵایەتییە، كە تیایدا هەر تاكەكەسێك لەبەردەم مەترسی تێكەڵبوونەوەیەدایە بە ڕەشۆكییەت و عاممە. بەمجۆرەش، ڕۆشنبیریی لەپێشچاوخستن، ڕۆشنبیرییەكی ڕەشۆكیانەیە و لێرەشەوە ئەركی ڕۆشنبیرانی دەروەست دووجار زیار دەبێت: جارێك لەبەر ئەوەی نابێت خۆیان ببن بە بەشێك لەم ڕۆشنبیرییە و دووەمیش لەبەر ئەوەی ئەم ڕۆشنبیرییە پێگەی تاكەكەس دەخاتە مەترسییەوە. كاتێك هەموومان هاوشێوە و یەكسانكراو بین، ئیدی جیاوازیی و دەگمەنی و دانسقەیی نامێنێت و تاكەكەس دەمرێت. ئەوسا وەك چیرۆكەكەی ئەندەرسن، كە تیایدا منداڵەكە هاوار دەكات: "پاشا هیچی لەبەردا نییە!"، كەس نامێنێت ڕاستییەكان بدركێنێت.\n2. زۆر شێواز هه‌ن مرۆڤ به گرتنه‌به‌ریان ده‌توانێ وا بكات ژیان له‌به‌ر چاوی ئه‌وانیتر سووك بكات و نائومێدیان بكات و ده‌سته‌پاچه له ئاست ئه‌نجامدانی هه‌ر كردار و چالاكییه‌كدا، كه خزمه‌ت به پێشخستنی خۆی و ده‌وروبه‌ره‌كه‌ی ده‌كه‌ن. له‌پێشچاوخستن یه‌كێكه له‌و میكانیزمانه.\n3. له پێشچاوخستن شێوازێكه بۆ ئاماده‌كردنی ئه‌ویتر تا وه‌ك كۆیله‌یه‌كی بێده‌سه‌ڵات مامه‌ڵه‌ی له‌گه‌ڵ بكه‌ین و چۆنمان بوێت به‌و جۆره ئاراسته‌ی بكه‌ین. ئه‌م شێوازه زیاتر ئه‌و كه‌س و لایه‌نانه ده‌یگرنه به‌ر، كه خۆیان هیچ خۆشه‌ویستییه‌كیان بۆ ئێمه و بۆ ئه‌و بابه‌ت و شته‌ش نییه كه ده‌یانه‌وێت له پێشچاومانی بخه‌ن.\n4. ڕێگاكانی له‌پێشچاوخستن زۆرن، له‌وانه‌ش په‌نابردن بۆ سووككردنی به‌های ژیان و ئه‌و شتانه‌ی خاڵی سه‌ركه‌وتنمان بۆ ده‌سته‌به‌ر ده‌كه‌ن، یان هه‌ندێجار له‌پێشچاوخستن به‌هۆی په‌نابردن بۆ بێنرخكردنی ئه‌و شتەوە ده‌بێت كه له‌پێشچاوخه‌ر ده‌زانێت نرخێكی بۆ ئێمه هه‌یه و دڵمان پێی خۆشه. ئه‌مه جگه له‌وه‌ی ناوگۆڕین، ناولێنان و ناووناتۆره بۆ دروستكردنیش به‌شێكن له رێگاكانی له پێشچاوخستن.\n5. به‌عسییه‌كان له دژایه‌تیاندا بۆ مرۆڤی كورد و كوردستان وه‌كئه‌وه‌ی له توركیای تۆرانیی و ئێرانی پاشایه‌تیدا كرا، نه‌ك هه‌ر له هه‌وڵی سووككردنی كورد و خاكه‌كه‌یدا بوون، به‌ڵكو له‌ڕێگه‌ی ناوگۆرینی شار و شاره‌دێ و گوند و ته‌نانه‌ت ناوی تایبه‌تیی و خواردن و پیشه و زمانیشه‌وه، به‌رده‌وام كوردبوونیان له‌پێشچاوی كورد خستووه.\n6. بۆ ئه‌وه‌ی ئه‌م شێوازه سه‌ركه‌وتن به‌ده‌ست بهێنێت، هیچ شتێك له‌وه باشتر نییه، پانتاییه‌كی فراوانی نه‌زانیی و ناهووشیاری و له‌خۆ تێنه‌گه‌یشتن هه‌بێت. نه‌یار له‌ناو ئه‌و پانتاییه‌دا ته‌راتێنی خۆی ده‌كات و به‌ئاره‌زووی خۆی ئه‌و شتانه‌مان له‌پێشچاو ده‌خات، كه گرنگن بۆ مانه‌وه و ژیانویستی. به‌بێ نەزانی (جه‌هل)، له‌پێشچاوخستن و شکاندنی ئەویتر روونادات، چونكه ته‌نیا نەزانیی ده‌توانێت چاو له‌سه‌ر ئه‌و شت و به‌ها و نرخانه هه‌ڵكه‌نێ، كه ده‌بێت بیانبینێ و ئه‌قڵ لێیان تێبگات.\n7. ئه‌م شێوازه وه‌ك دۆخێكی ده‌روونی، وه‌ك میكانێزمێكی ڕووشكاندن و له‌باربردن و له‌مرۆخستن، زۆر به‌ئاسانی دێته ناو ژیانی ڕۆژانه‌وه. ده‌بێته شێوازێك له هه‌ڵسوكه‌وت و مامه‌ڵه و دێته ناو زمانی وه‌سف و وه‌ك مانا و نرخێكی مه‌عنه‌وی خۆی ده‌ناسێنێ، به‌ڵام گرنگ ئه‌وه‌یه بیناسینه‌وه. ئه‌مه زمانی ئه‌و كه‌سانه‌یه كه به تفه‌نگ و ده‌ماچه نامانكوژن، به‌ڵكو به ڕیشه‌كێشكردنی په‌یوه‌ندیی مه‌عنه‌ویمان به شته‌كانه‌وه، بۆمبێك له ناخماندا ده‌چێنن و كه‌ی بیانه‌وێ ده‌مانته‌قێننه‌وه.\n8. گوێیبگره بزانه كێ چۆن باسی چیت بۆ ده‌كات، تێده‌گه‌یت مه‌به‌ستی چییه. به‌ڵام به دڵنیاییه‌وه ئه‌و كه‌سه‌ی له هه‌وڵی ئه‌وه‌دایه نیشتیمان و شار کەسایەتیی و و زێده‌كه‌ت له پێشچاوبخات، ئه‌وه میراتگری دوژمنه.\n9. پێویسته نه‌وه‌ی نوێ له‌سه‌ر ئه‌وه ڕابهێنین، هه‌رچه‌نده‌ش ره‌خنه بگرن له واقیعی ژیانی رۆژانه، وه‌لێ ئه‌مه به‌وه ته‌واو نه‌بێت شار و وڵاتی خۆیان له پیشچاو بكه‌وێت.. ئه‌م بیرۆكه‌یه چه‌نده پێویستی به‌وه هه‌یه له رێگه‌ی سیسته‌مه‌كانی په‌روه‌رده و فێركردن و هووشیاریی سیاسییه‌وه بچێته نێو پرۆگرامه‌كانه‌وه، ئه‌وه‌نده‌ش ئه‌ركێكی تاكه‌كه‌سیه له پێگه‌ی دایك و باوك و مامۆستا و نووسه‌ر و رۆنامه‌نووس و هه‌ركه‌سێكیتیردا.. كه‌سه‌كان لێره‌ن تا نیشتیمان دروستبكه‌ن، نه‌ك له پێشچاوی یه‌كتری بخه‌ن و یەکتری بشکێنن و ئەوەی بەھای ھەیە بیڕوخێنن.\n10. ڕووداوەكانی ڕۆژاوا، هێرشی ڕەگەزپەرستانەی توركەكان، بێدەنگیی و پشتتێكردنی ئەمەریكا لە كورد، فەتوا و دووعای مەلا تورك و عەرەبەكان و پشتگیریی قەرەزاوی لە ئەردۆگانی فاشیست، بە دیوێكدا و بزووتنەوەی بایكۆتكردنی كاڵای توركی و بەدەنگهاتنی سەناتۆرە ئەمەریكییەكان و ڕای گیشتی ئەمەریكا و ئەورووپا و.. هەموویان ئاشكرای دەكەن كە ئەوانیتر چۆن و لە چوارچێوەی چ شوناسێكدا تەماشای ئێمە دەكەن. ئەوان ئێمە بەپێی ڕوانگەیی نێوخۆییمان پارچە پارچە ناكەن، تا شوناسی پارچەپارچە و بچووك بچووكیشمان پێ ببەخشن. ئەوان وەك كورد لە ئێمە دەڕوانن و شوناسی كوردبوون دەكەنە ڕوانگەی هەڵوێستە دژ و پشتگیرییەكانیان.. بە هەمان شێوەش، كاتێك هاوهەڵوێستی كورد لە ئاست فاشیزمی توركیی و بێباكیی ترەمپیدا بزووتنەوەی بایكۆتكردنی لێدەكەوێتەوە، شوناسی كوردبوون دێتەوە پێشی و ئەمە دەریدەخات كە كوردەكانیش لە دواجاردا بەو جۆرە خۆیان لە ژێر چەتری یەك شوناس و چارەنووس و كێشەی نەتەوایەتیدا دەبیننەوە. لە ئەنجامیشدا پێویستە ئەمەش بكەینە ئەخلاقێك بۆ ئەوەی لە هەڵوێستگرتنە پاشەڕۆژییەكانماندا سوودی لێوەربگرین و نەهێڵین هیچ شتێك پارچە پارچەما بكاتەوە و نەچینەوە سەر میكانیزمەكانی ڕۆشتبیریی لە پێشچاوخستن و شكاندن و سووككردنی یەكتر..\nتێبینی: هەندێ بیرۆكەی ئەم وتارەم پێشتر بڵاوكردۆتەوە.


حوزه‌یران | 2014 | مەسعوود مەناف|Masoud Manaf\nArchive for حوزه‌یران, 2014\nکرماشان؛ کوژرانی هاووڵاتییەکی کورد\n29 حوزه‌یران 2014 Rojpress\tلێدوانێک بنووسە\nNNSROJ: بە گوێرەی ئەو زانیاریانەی لە کرماشانی ڕۆژهەڵاتی کوردستانەوە بە ناوەندی نووچە و شرۆڤەی ڕۆژ گەیشتووە، کاتژمێر یەکی شەوی شەممە لەسەر یەکشەممە[٨ی پووشپەڕ/٢٩ی ژووئەن]، ماشێنی هاووڵاتییەکی کورد بەناوی “فەرشاد حوسێنی”، لە سەر ڕێگەی نێوان پاوە بۆ کرماشان، لە لایەن گرووپێک چەکدار کە نازانرێ سەر بە کام ناوەندی ئەمنی ئێران بوونە، دراوەتە بەر دەستڕێژ و لە ئاکامدا کوژراوە.\nسەرچاوەیەکی نزیک لە بنەماڵەی ئەو کاسپکارە کوردە بە ئێن‌ئێن‌ئێس‌رۆژی ڕاگەیاند کە ف. حوسێنی خۆی هەڵگری چ بارێکی نایاسایی نەبووە و تەنیا هاوڕێیی کاروانێکی کاسپکارانیی تری کردووە.\nدەگوترێ ئەو هاووڵاتییە کوردە پاش بریندار کران، هەریکەم ٦ گوللەی تری بەر کەوتووە کەوتووە و بە ئەنقەست کوژراوە و جگە لەوەش تا ئێستا هیچ یەک لەناوەندە ئەمنییەکانی کرماشان یا پاوە، لە بەسیج و هێزە ئینتزامییەکان، بەرپرسیارێتیی تەقەکردن و کوشتنی ئەو کەسە لەستۆخۆ نەگرتووە.\nشەڕی گەورەکان، لاوانی دیسان لێک دوور کردەوە\n29 حوزه‌یران 2014 Rojpress\t1 comment\nدوو ساڵ لەمەوبەر، شەڕی حیزبە سیاسییەکان، کێشەی خستە ناو کۆنفڕانسی ژنانی چوار پارچەی کوردستان و ساڵی ڕابردوو، لاوان بە هۆی کێشەی گەورەکان پارچە پارچە بوون و نەیانتوانی کۆنفڕانسی خۆیان ببەستن. ئەمساڵ بڕیارە بوو، گەنجانی ڕۆژهەڵات، بەڕێوەبەریی کۆنفڕانسی ساڵانەی لاوانی کوردستان بن و بەم بۆنەوە لێژنەیان پێکهێنا و … بەڵام وەک چاورەڕوان دەکرا دیسان بلوکبەندی حیزبە سیاسییەکانی کوردستان لەژێر چەتری لە لایەک پەکەکە و لە لایەک پارتی دێمۆکراتی کوردستان، وایکرد کە ئەو حیزبانە، رۆژهەڵاتی و ڕۆژئاواییەکانیش ببەنە ژێر رکێفی خۆیان و نەهێڵن لاوان و گەنجانیش سەربەخۆیانە بجووڵێنەوە. لە ڕۆژهەڵات، دوو لایەنی گەنجان، واتە لاوانی حدکا و کۆمەڵە، خۆ بە دەمرآستی لاوان دەزانن و ئاساییە ئەوانیش بەهۆی کێشەگەلێک کە لەسەر پەژاک لەگەڵ پەکەکەیان هەیە و بەهۆی کاریگەریی براگەورە، واتە پارتی، وا هاسان ئیزن نەدەن کە لاوانی پەژاک و پەکەکە و لایەنگرانی ئەوان، بەشداری کۆنفڕانسەکەیان بن یا بڕیاردەری بن و … هەر بەم هۆیەش، لەم ڕۆژانەدا، لاوانی حدکا، بە ناوی لێژنەی ئامادەکاری ڕۆژهەڵات، بڕیاریان دا، بە خەتابارکردنی لاوانی سەر بە پەکەکە و یەکێتیی نیشتمانیی کوردستان، کۆنفڕانسەکە بەڕێوە نەبەن. یەک دوو ڕۆژ دوای ئەوەش لاوانی حدک و کۆمەڵەی زەحمەتکێشانی کوردستان هاتنە دەنگ و کوتیان واش نییە کە گرووپی یەکە دەڵێ و … دەقی بەیاننامەکان لەژێرەوە بخوێننەوە:\nخەتیب دیجلە ئازاد کرا #کەجەکە #بەدەپە\n28 حوزه‌یران 2014 Rojpress\t1 comment\nNNSROJ: پاشنیوەڕۆی شەممە ٢٨ی ژووئەن-حەوتی پووشپەڕ، خەتیب دیجلە، سیاسەتمەداری کورد و نوێنەری ئامەد لە پارلەمانی تورکیا، پاش نزیک پێنج ساڵ زیندان، ئازاد کرا.\nناوبراو لە چوارچێوەی دۆزی کەجەکەدا دەستبەسەر و زیندانی کرابوو و سەرەڕای هەڵبژێرانی وەک نوێنەری پارلەمان لە هەڵبژاردنی ساڵی ٢٠١١دا، ئەو مافەی لێ زەوت کرابوو و کورسییەکەی لێ سەندرابۆوە.\nبەر لە خەتیب دیجلە، پێنج پارلەمانتاری زیندانیی تری بەدەپە، پاش زیاتر لە ٣ ساڵ زیندان، لە مانگی ژانیویەی ئەمساڵدا ئازاد کرابوون و دەستیان بە خەباتی پارلەمانی کردبوو.\nخەتیب دیجلە لە ساڵی ١٩٩٤یشدا، لەگەڵ پێنج سیاسەتمەداری تری کورد “لەیلا زانا، ئەحمەد تورک، سڕڕی ساکیک، ئۆڕهان دۆغان و مەحموود ئاڵناک”، قۆڵبەست و ١٥ ساڵ زیندانی کرابوو.\n28 حوزه‌یران 2014 Rojpress\tلێدوانێک بنووسە\n#KurdishOil: To have problem with finding customers\n27 حوزه‌یران 2014 Rojpress\tلێدوانێک بنووسە\n“٦٠٠ تا ٧٠٠ تورک لە ڕیزەکانی داعش دان”\n27 حوزه‌یران 2014 Rojpress\t1 comment\nNNSROJ: بە گوێرەی هەواڵێکی ڕۆژنامەی حوڕیەت، چاپی تورکیا، ناوەندە ئەمنی و ئیستخباراتییەکانی ئەو وڵاتە شیمانە دەکەن ٦٠٠ تا ٧٠٠ تورک لە ڕیزەکانی داعشدا بن.\nبە گوێرەی هەواڵەکە تا ئێستا ٧ شارۆمەندی تورکیا لە ناو داعشدا کوژراو یا بریندار بوونە.\nدەگوترێ ١٦٣ بنەماڵە، کە شیمانە دەکەن کوڕەکانیان لە ڕیزی چەکدارانی دەوڵەتی ئیسلامیی عێڕاق و شام[داعش]دا بن، بە سەردانی پۆلیس و ناوەندە ئەمنییەکانی تورکیا، داوای بەدواداچوونی چارەنووسی کوڕەکانیان کردووە.


زانیاری زیاتر لەبارەی بردنە دەرەوەی 6 ملیار دۆلاری هەرێمی كوردستان – Standard Kurd\nلەلایەن ستاندار Posted on ئایار 13, 2020 2624 جار بینراوە 0 سەرنج\nبەگوێرەی كۆمەلێك بەلگە كە پێگەی Ekurd.net ی ئەلیكترۆنی بڵاویكردۆتەوە، كۆمپانیایەک لە هەولێر بەناوی (ئابوور گروپ) نزیکەی (٦) ملیار یۆرۆ، دەنێرێتە دەرەوەی هەرێمی کوردستان بۆ ناوچەی کەناری وارف لە لەندەن بۆ بانکیHSBC کە یەکێکە لە گەورەترین بانکەکانی جیهان.\nپارەكە لە ساڵی 2018 براوەتە دەرەوە كە لەو ساڵە هەرێمی كوردستان لە قەیرانێكی سەختی دارایی بوو لە هەموو ناوچەكانی كوردستان بەهۆی دواكەوتنی مووچە خۆپیشاندان و نارەزایەتی دەردەبردرا.\nبەگوێرەی بەلگەكان كۆمپانیایەكە خاوەنەكەی كەسێكە بە ناوی شیروان كەمال عزیز، ژمارەی پاسەپۆرت و سەرجەم بەلگە كەسیەكانی تیایدا بڵاوكراوەتەوە.\nجێی باسە كۆمپانیاكی ئابوور گروپ بەگوێرەی ئەو زانیاریانەی لە پێگەی فەرمی خۆیان بڵاویان كردۆتەوە لە ساڵی 2010 دامەزراوە و بەخێراییەكی زۆر گەشەی كردووە، لقی لە هەریەك لە ئەرمینیا و ئەفریقیا هەیە.\nتا ئێستا سەرچاوەی ئەو پارانە نازاندرێت كە ئەو كۆمپانیایە بردویەتیە دەرەوە، بەڵام بەگوێرەی بۆچونی شارەزایان ئەو كەیسە دەكرێت لە چوارچێوەی سپی كردنەوەی پارە وەك تاوانێكی نێودەولەتی بەدواداچونی بۆ بكرێت.\nكاروان گەزنەیی پەرلەمانتاری كوردستان رایدەگەیەنێت دوای گەیشتنی تەواوی بەلگەكان و بەدواداچونەكان سەرجەمیان ئاراستەی داواكاری گشتی دەكەین بۆ بەدواداچوون.\nبڵاوکراوەی پێشوویەكەكانی 70 و 80 دوو حیزبەكە ئامادەنین بۆ یاسای چاكسازی هاوكاری وەزارەتی دارایی بكەن زانیاری لەمبارەیەوە بخوێنەوە\nبڵاوکراوەی نوێترحکومەتی هەرێم بۆ دابینکردنی مووچە داوا لە سەرمایەداران دەکات و موڵکەکانی دەفرۆشێت


دێر فلیگنده هۆلێنده‌ر …10 – Denegkan\nدێر فلیگنده هۆلێنده‌ر …10\nbyپۆڵا\tNovember 13, 2013\tگشتی\nنه‌ک به ته‌نها له‌ناو یه‌کێتیی نیشتیمانییدا، به‌ڵکوو به گشتیی له‌ناو کورددا به به‌رده‌وامیی گوێمان له ده‌ربڕیینی “هێڵی سوور”، ده‌بێت. سیاسییه‌کانمان ده‌ڵێن، فڵان شت هێڵی سووره، قسه‌کردن له‌سه‌ر فڵان بابه‌ت هێڵی سووره. هه‌موو کات له خوێندنه‌وه‌ی هێڵی سوور و گوێگرتن له وتنی هێڵی سوور، هه‌ڕه‌شه‌کانی ناسیۆناڵ سۆسیالیسته‌کانی ئه‌ڵمانیام له ساڵانی 1938 هه‌تا 1945 بیرده‌خاته‌وه. هێڵی سووری سنوری ئه‌ڵمانیا و فه‌ڕه‌نسا، بووه هۆی له‌ناوبردنی ئێکسیستێنسی یه‌ک میلیۆن مرۆڤ، بووه هۆی له‌کیسدانی ماڵ و شوێنی ژیانیان. هێڵێک به درێژیی 400 کیلۆمه‌تر و به پانیی 10 مه‌تر.\nپرسیاری من لێره‌دا ئه‌وه‌یه، ئاخۆ ئه‌م هێڵه سووره فیرتوێله‌ی له‌لایه‌ن ده‌سته ده‌سته‌ڵاتداره‌که‌ی یه‌کێتییه‌وه بۆ ئه‌ندامانیان دانراوه چ ده‌ڤه‌رێکی ده‌سته‌ڵات و سیاسه‌تی یه‌کێتیی ده‌گرێته‌وه؟ کوێ سنوری ئه‌م هێڵه‌یه؟ ئه‌وانه‌ی ده‌که‌ونه سه‌ر سنوری ئه‌م هێڵه‌وه چیان به‌سه‌ر دێت؟ به‌ره‌و کوێ ده‌گوێزرێنه‌وه؟ چیان هه‌یه له ده‌ستی بده‌ن؟ کێ یاریی به ئێکسیستێنسیان ده‌کات؟\nیه‌کێک له‌و هێڵه سوورانه‌ی یه‌کێتیی پرسی مام جه‌لاله. هه‌موو ئه‌وانه‌ی قسه له‌سه‌ر مام جه‌لال ده‌که‌ن، له‌سه‌ر سنوری هێڵی سوور ده‌ژیین، هه‌ربۆیه به یاسای هێڵی سوور، پێویسته دووربخرێنه‌وه له‌و ده‌ڤه‌ره، ئیدی ئه‌وه‌ی گوێیپێنادرێت ئێکسیستێنسی ئه‌و مرۆڤانه‌یه، که له‌م سنوره‌دا ده‌ژین. ده‌سته‌ڵاتدارێکی ده‌سته ده‌سته‌ڵاتداره‌که‌ی یه‌کێتیی به‌ته‌نها باس له هێڵی سوور ناکات، به‌ڵکوو یاساکانیشی پراکتیزه ده‌کات. ئه‌وه‌ی قسه له‌سه‌ر پڕکردنه‌وه‌ی شوێنی مام جه‌لال ده‌کات، ئه‌و که‌سه‌یه، که له‌سه‌ر سنوری هێڵی سوور ده‌ژیی، هه‌ربۆیه پێویسته دووربخرێته‌وه.\nهێڵی سوور به‌ته‌نها سنورێکی جیاکراوه نییه، به‌ڵکوو هه‌ڕه‌شه‌یه‌کیشه، که ئه‌ندامانی ده‌سته ده‌سته‌ڵاتداره‌که‌ی یه‌کێتیی له ئه‌ندامانی خۆیانی ده‌که‌ن. له ڕێگای ئه‌م هه‌ڕه‌شه‌یه‌وه ئه‌ندامه‌کانیان له کۆنزێکوێنزی ژیان له‌م سنوره‌دا ئاگادار ده‌که‌نه‌وه.\nئه‌نالیزه‌کردنی که‌سایه‌تییه‌کانی یه‌کێتیی ده‌مانگه‌یه‌نێت به هه‌ندێک ڕاستیی شاردراوه‌ی ڕووداوه‌کان. بۆ نموونه ونکردنی باوه‌ڕ یان له‌ده‌ستدانی باوه‌ڕ. مرۆڤ کاتێک شتێکی لێونده‌بێت و بیری نایه‌ته‌وه له‌کوێ دایناوه یان لێیکه‌وتووه، ئه‌وا په‌یوه‌ندییه‌کی ڕاسته‌وخۆی ماتریاڵه‌که‌وه هه‌یه، په‌یوه‌ندییه‌کی ڕاسته‌وخۆی به بیره‌وه‌رییه‌کانی ماتریاڵه‌که‌وه هه‌یه، په‌یوه‌ندییه‌کی ڕاسته‌وخۆی به هه‌لومه‌رجه‌کانی ئێستای ماتریاڵه‌که‌وه هه‌یه. مرۆڤه‌که هه‌رچیی بیرکردنه‌وه‌ی خۆی هه‌یه به‌رانبه‌ر ماتریاڵی ونکراو ده‌شارێته‌وه، چونکه له ناخۆشیی زیاتر هیچی تری پێنابه‌خشێت. واته مرۆڤ خاوه‌نی ماتۆڕێکه بۆ شاردنه‌وه‌ی هه‌موو بیره‌وه‌رییه‌کی ناخۆش، به‌ڵام ڕووداوه خۆشه‌کان هه‌میشه له یادمانن. ماتریاڵی ونکراو هیچ گرنگیی و تایبه‌تمه‌ندییه‌کی بۆ مرۆڤه‌که نییه، هه‌ربۆیه نازانێت له‌کوێی داناوه یان لێی ونبووه. مرۆڤه‌که هه‌ستێکی دوژمنانه و ڕقی به‌رانبه‌ر ماتریاڵه‌که هه‌یه له‌به‌رئه‌وه‌ی:\n1. بیری که‌سێک یان گرۆیه‌کی ده‌خاته‌وه\n2. حه‌زی به چاره‌ی که‌سه‌که یان گرۆکه نییه، به‌هۆیه‌وه ماتریاڵه‌که‌ش\n3. هه‌موو هه‌ستێکی به‌رانبه‌ر که‌سه‌که و گرۆکه ده‌شارێته‌وه، به‌رانبه‌ر به ماتریاڵه‌که‌ش هه‌مانشێوه\nکاتێک گوێمان لێده‌بێت، که تاکێک باوه‌ڕی به‌رانبه‌ر یه‌کێتیی ونکردووه، ئه‌وا له‌لایه‌ن هه‌ڤاڵانی خۆیه‌وه پێیده‌ڵێن، “تۆ ڕووخاویت”. ڕووخاوبوون لێره‌دا هیچ نه‌گووتنه، به‌وپێیه‌ی ئاستی بیرکردنه‌وه و هۆشیاری به‌شێکی گه‌وره‌ی سیاسییه‌کانی یه‌کێتیی له ئاستێکی باڵادا نییه، خوێندنه‌وه و ئه‌نالیزه‌کردنی ئه‌ندامه‌کانیان و هه‌لومه‌رجه‌کانیان ده‌چێته خانه‌ی مه‌حاڵه‌وه، لێره‌دا هیچ شتێکی تر له‌به‌رده‌ستدا نییه، بێجگه‌له‌وه‌ی به ئه‌قڵی سه‌رجاده مامه‌ڵه بکه‌ن.\nئه‌ندامه‌که باوه‌ڕی ونکردووه، چونکه خاوه‌نی هه‌ستێکی دوژمنکارانه‌یه به‌رانبه‌ر یه‌کێتیی، چونکه ئه‌وانه‌ی له‌گه‌ڵیدا کارده‌که‌ن، ئه‌وبه‌رپرسه‌ی له‌گه‌ڵ ئه‌ودا کار ده‌کات هۆکاری خستنه‌وه‌ی ئه‌م هه‌سته دوژمنکارانه‌یه له‌ودا، هه‌ربۆیه لێره‌دا که‌سی باوه‌ڕ ونکردوو وه‌ک ئه‌وه وایه کلیلێکی لێ ونبووبێت و نه‌زانێت له‌کوێی دانابێت. ئه‌و نه‌ک نازانێت کلیله‌که‌ی له‌کوێ داناوه، به‌ڵکوو نایه‌وێت بیریشی بێته‌وه، چونکه خاوه‌نی پێشینه‌یه‌کی خۆش نییه له‌گه‌ڵ ئه‌م کلیله‌دا، چونکه کلیله‌که که‌سێک، گرۆیه‌ک یان هه‌لومه‌رجێکی بیر ده‌خاته‌وه، که ئه‌و تێیدا به‌خته‌وه‌ر نییه.\nهه‌ڵه‌ی یه‌کێتیی لێره‌دا ئه‌وه‌یه، که له‌وه‌ته‌ی هه‌یه سزای باوه‌ڕ ونکردووه‌کان ده‌دات و ئه‌وانه‌شی ماونه‌ته‌وه خه‌ڵات ده‌کات، له‌کاتێکدا ئه‌وانه‌ی ماونه‌ته‌وه هۆکاری ونکردنی باوه‌ڕی یه‌کێتییه ڕۆیشتووه‌کان یان تۆراوه‌کانن. ئیدی ئه‌مانه هه‌موو باوه‌ڕێکی خۆیان به‌رانبه‌ر به یه‌کێتیی وه‌ک ماتریاڵێک ونکردووه.\nهه‌ڕه‌شه یان شیکردنه‌وه؟\nقسه‌که‌رانی ده‌سته ده‌سته‌ڵاتداره‌که‌ی ناو یه‌کێتیی پێیانوایه، که به‌شێوه‌یه‌کی سیستێماتیک هێرشێکی هه‌ناسه درێژ له‌سه‌ر یه‌کێتییه، که له ڕێگای فشارێکی ده‌روونییه‌وه ده‌یه‌وێت زیان به یه‌کێتیی بگه‌یه‌نێت. بۆ ڕێگاگرتن له زیادبوونی ژماره‌ی ڕه‌خنه‌گران، ده‌سته‌ڵاتدارانی یه‌کێتیی په‌یڤی هه‌ڕه‌شه ده‌که‌ن به ئامڕازی به‌ره‌نگاربوونه‌وه‌ی ڕه‌خنه، هه‌تا له ڕێگایه‌وه کاریگه‌ریی له‌سه‌ر هه‌ستی ئه‌ندامانیان دابنێن و ڕێگا له‌وه بگرن، که ئه‌مانیش به زۆرینه ببنه هه‌واداری ڕه‌خنه‌گران. فشاری ده‌روونیی لێره‌دا بریتیی نییه له ڕه‌خنه‌ی ڕه‌خنه‌گران، به‌ڵکوو بریتییه له هه‌ڕه‌شه‌ی هه‌ڕه‌شه‌که‌ران، چونکه ئه‌ندامانیان له ڕێگای ئه‌م هه‌ڕه‌شانه‌وه ڕاده‌گیرێن، که ئه‌وه نه‌ڵێن، که ده‌یانه‌وێت بیڵێن، ئه‌وه نه‌که‌ن، که ده‌یانه‌وێت بیکه‌ن. ڕه‌خنه‌گر هیچ هه‌ڕه‌شه‌یه‌کی پراکتیزه نه‌کردووه، مووچه‌ی که‌سی نه‌بڕیوه …هتد. هه‌ربۆیه ناتوانرێت قسه‌ی ڕه‌خنه‌گرێک، یان نووسیینی ڕه‌خنه‌گرێکت به فشارێکی ده‌روونیی بناسێنرێت. ئه‌وه‌شی ده‌سته‌ڵاتدارانی یه‌کێتیی ده‌یکه‌ن بریتییه له ده‌رکردن، مووچه بڕین، پۆست لێوه‌رگرتنه‌وه و ده‌ستدرێژیی ڕۆحیی و فیزیکیی. ئه‌مه‌ش ناوده‌نێم مانیپولیره‌ی ده‌روونیی.\nله‌ناو ئه‌م کێشه‌یه‌ی یه‌کێتییدا ئاینده‌یه‌ک له‌دایک ده‌بێت، که شکاندنه‌وه‌ی به باش و خراپ بۆ یه‌کێتیی، قازانج به تاکی ده‌ره‌وه‌ی یه‌کێتیی ده‌گه‌یه‌نێت، که ئه‌ویش بریتییه له‌وه‌ی، ئه‌گه‌ر یه‌کێتیی له‌دوای کۆنگره توانی چاره‌سه‌رێکی لۆگیکی و مۆڕاڵیی کێشه‌کانی بکات، ئه‌وا یه‌کێتیی ئه‌و هێزه‌یه، که تاک له ده‌ره‌وه‌ی یه‌کێتییدا له تای ته‌رازووی پارتی دیموکراتدا پێویستیه‌تی. ئه‌گه‌ر له‌دوای کۆنگره کێشه‌کانی یه‌کێتیی نه‌ک چاره‌سه‌ر نه‌کرا، به‌ڵکوو خراپتر بوو، ئه‌وا تاک ڕزگار ده‌بێت له‌وه‌ی، که یه‌کێتیی وه‌ک هیوا و ئاڵته‌رناتیڤ ببینێت و له‌دوای یه‌کێتییشه‌وه ده‌بێت به تاکێکی نۆیتراڵ. ئه‌م شانسه تاک ده‌بێت له‌دوای کۆنگره هه‌یبێت. لێره‌وه تاک ده‌ریاوانێکی نوێی “دێر فلیگنده هۆلێنده‌ر”یه.\nPrevious ئەوین … جوانە ئەسوەد\nNext دورکەوتنەوە لە سێنتەر


زانكۆی پۆلیتەكنیكی سلێمانی سوپاسی هاوكارانی دەكات لە چۆنێتی دروستكردنی ماددەی VTM – زانکۆی پۆلیتەکنیکی سلێمانی\nهەفتەی ڕابردوو لە داهێنان و هەنگاوێكی نوێ ی زانستی زانكۆی پۆلیتەكنیكی سلێمانی / پەیمانگای تەكنیكی كەلار ، لەدوای شەونخونی و ماندوبونێكی زۆر لەلایەن ستافێكی بەتوانای هەردوو بەشی سیكاری نەخۆشییەكان و پەرستاری پەیمانگای تەكنیكی كەلار و بەهاوكاری بەڕێوەبەرایەتی تەندروستی گەرمیان هەستان بەدروستكردنی ماددەی VTM تایبەت بە پشكنینی نوشبوانی ڤایرۆسی كۆرۆنا.\nبەهۆی ئەو سەركەوتنە زانستییەوە سەرۆكایەتی زانكۆی پۆلیتەكنیكی سلێمانی و ڕاگرایەتی پەیمانگای تەکنیکی کەلار سوپاس و پێزانینی خۆیان ئاڕاستەی هەریەکە لە (دەزگای مرۆیی مام و زانکۆی سلێمانی) کە ھاوکار بوون لەدروستكردنی ماددەی(VTM) تایبەت بە پشكنینی نوشبوانی ڤایرۆسی كۆرۆنا و ڕەوانە کردنی بۆ فەرمانگەی کوالیتی کۆنتڕۆل و پەسەند کردنی، هەروەها سوپاسی زانکۆی چەرمووش دەكەن بە هاوكاریكردنیان بە دابینكردنی پێكهاتەیەك لە ماددەكە.هەروەها سوپاسی نەخۆشخانەی گشتی کەلار دەکەن كە لێبڕاوانە بەم كارە مرۆییە هەستان و بەشێك لە پێداویستی پزیشكی و پشكنین لە نەخۆشخانەو تاقیگەكان پڕدەكەنەوە.\nوە هەروەها وە سوپاسی سوپاسی مامۆستایانی پەیمانگاکە لە هەردوو بەشی ناوبراو دەكەن کە توانیان خزمەتێک بەکەرتی تەندروستی و کۆمەڵگە بگەیەنن لەم دۆخە ناسکەدا.\nوابڕیارە سبەی سێشەممە 2020/4/7 ماددەکە رادەستی بەڕێوەبەرایەتی گشتی تەندروستی گەرمیان بکرێت پشکنینی پێ ئەنجام بدرێت لە بوونی هەر حاڵەتێکی گومان لێکراو لە ناوچەکە.


مەڕاسیمێك لە قوتابخانەی (خاتوو لیسی) ئەنجامدرا – بەڕێوەبەرایەتی گشتی پەروەردەی سلێمانی\nمەڕاسیمێك لە قوتابخانەی (خاتوو لیسی) ئەنجامدرا\nئەمرۆ 11/2/2019، مامۆستا دڵشاد عومەر بەڕێوەبەری گشتی پەروەردەی سلێمانی، بە ئامادەبوونی بەڕێوەبەری پەروەردەی رۆژهەڵات بەوەكالەت و بەڕێوبەری چالاكی هونەری و وەرزشی و سەرپەرشتیاری یەكەمی هەردوو پەروەردەی رۆژهەڵات و رۆژئاوا، بەشدارییان كرد لەمەڕاسیمی بەخشینی خەڵاتی رێزلێنان بە قوتابییە یەكەمەكانی قوتابخانەی خاتوو لیسی بنەڕەتی.\nسەرەتای مەڕاسیمەكە بەسرودی (ئەی رەقیب) و پێشكەشكردنی چالاكی شانۆیی لەلایەن خوێندكارانی قوتابخانەكە دەستیپێكرد، پاشان مامۆستا دڵشاد وتارێكی پێشكەشكرد و دەستخۆشی لێكردن بۆ چالاكیەكەیان و سازكردنی مەڕاسیمەكە.\nپاشان خەڵاتی رێزلێنان بەخشرایە قوتابییە یەكەمەكانی لەسەر ئاستی قۆناغەكان و پاشان ئاستی پۆل تا پلەی چوارەم (بۆ قوناغەكانی 4-5-7-8-9) وە لەهەمان كاتدا خەڵاتی رێزلێنان بەخشرایە ئەو رێكخراوو كەسوكاری خوێنكارانەی كە بەردەوام خزمەتیان پێشكەش بە قوتابخانەكە كردووە.\nكۆلیجی ئەزمڕ سوپاسی بەڕێوەبەری گشتی دەكات\nبەڕێوەبەری گشتی لەگەڵ پڕۆژەی پاراستنی منداڵ كۆبووەوە


كۆنترۆڵی جۆریی دەرمان هاووڵاتیانی هه‌رێمى كوردستان ئاگادار ده‌كاته‌وه\nkurdiu 08/03/2019 - 19:11 بڵاوکراوەتەوە لە هەواڵ/كوردستانی\nبەڕێوەبەرایەتی كۆنتڕۆڵی جۆریی دەرمان له هه‌رێمى كوردستان، لەسەر ریكلامكردنی تۆڕە كۆمەڵایەتییەكان بۆ دەرمان و چارەسەری تەندروستی، هۆشداری دەداتە هاووڵاتیان و ڕایدەگەیەنێت كه ئەو دەرمان و چارەسەرانە ساختەن.\nئەمڕۆ هەینی لە ڕاگەیەندراوێكی بەڕێوەبەرایەتی كۆنتڕۆڵی جۆریی دەرمانی سەر بە وەزارەتی تەندروستی حكوومەتی هەرێمی كوردستاندا هاتووە، كە لە تۆڕە كۆمەڵایەتییەكان بەردەوام ڕیكلام بۆ هەندێك بەرهەمی ساختە دەكرێت بە ناوی بەرهەمی سروشتی بۆ دابەزاندنی كێشی لەش، كە لە ڕاستیدا هەموو ئەو ڕیكلام و پڕوپاگەندانە هەڵبەستراون و تەنها بۆ چەواشەكردنی خەڵكن بە مەبەستی بازرگانیەكی ناتەندروست و گیرفان پڕكردن.\nبەشێكی دیكەی ڕاگەیەندراوەكە دەڵێ هەموو ئەو بەرهەمانە ساختە و ڕێگەپێنەدراون و بەڕێی قاچاخ هاوردەی وڵات كراون و لە هیچ شوێنێك مۆڵەتی فرۆشتنیان پێنادرێت، بۆیە تاكە سەرچاوە كە بۆ ڕیكلام و فرۆشتن بەكاری دەهێنن، ڕێگای ئۆنلاینە، واتە كڕیاڕ لەگەڵ كڕینی بەرهەمەكە بە ئۆنلاین ناونیشانی خۆی دەنێرێت و ئەوانیش بۆی دەگەیەنن.\nڕاگەیاندراوەكەی كۆنتڕۆڵی جۆریی دەرمان ئاماژەی بۆ ئەوەش كردووە كە ئەو دەرمانەی گوایە بۆ كێش دابەزاندن بەكار دێت، مادەی (Sibutramine)ی تێدایە، كە لە زۆربەی وڵاتان قەدەخە كراوە، چونكە لە ماوەیەكی كورتدا كێش زۆر دادەبەزێنێ، بەڵام باری دەروونی بەكارهێنەر تێكدەدات و پەستانی خوێن زۆر بەرز دەكاتەوە.\nبەڕێوەبەرایەتی كۆنتڕۆڵی جۆری داوای لە هاووڵاتییان كردووە كە بە هەموو شێوەیەك خۆیان لە كڕینی بەرهەمی ساختە و قاچاخ و بێ ستیكەر و بەناو سروشتی بەدوور بگرن و بە ڕیكلامی تۆڕە كۆمەڵایەتیەكان باوەڕ نەكەن.\nزانیاری لەسەر خانوی زیادەڕۆكار بزانە\nفراكسیۆنی یەكگرتوو: حكومەت هەشت موچەی تەواو و 34 موچەی پاشەكەوتكراو قەرزارە\nوەزیری دارایی: حكومەت هەشت موچەی موچەخۆران قەرزارە\nیەكێك لەم (6) كەسە دەبێت سەرۆكوەزیرانی عێراق\nفەرمی... وەزارەتی پەروەردە پشووەكانی كەمكردەوە و بریارێكی نوێی دەركرد


مانیفێستی كۆڕی كتێب – Denegkan\nمانیفێستی كۆڕی كتێب\nbydengekan\tApril 24, 2011\tگشتی\nئه‌ی ئه‌وانه‌ی ده‌تانه‌وێ لاسایی بوونه‌وه‌ری ناو كتێبه‌كان بكه‌نه‌وه، ئه‌ی ئه‌وانه‌ی خۆتان به پیاوی كوڕی پیاو ئه‌زانن، ئه‌ی ئه‌وانه‌ی ده‌تانه‌وێ، بێ ئه‌وه‌ی ساحێبی هیچیش بن، كونجێك له ژیاندا بۆ خۆتان بدۆزنه‌وه، ئه‌ی ئه‌و كۆتربازانه‌ی كه ده‌تانه‌وێ ببنه ڕۆماننووس، ئه‌ی ئه‌و ڕۆماننووسانه‌ی ده‌تانه‌وێ ببنه كۆترباز، ئه‌ی ئه‌وانه‌ی مامۆستان و ده‌تانه‌وێ ببنه سه‌رۆكی وڵات، ئه‌ی ئه‌وانه‌ی ڕۆژێك له ڕۆژان شه‌رمتان له داچه‌مینه‌وه‌ی خۆتان نه‌كردووه، تا پێیه‌كانی دایكتان ماچ بكه‌ن، ئه‌ی ئه‌وانه‌ی حه‌زتان له سه‌ر و فه‌ساڵی ئه‌م هه‌موو حیزب و ڕێكخراو و بزووتنه‌وه و ته‌ڕه‌ماشی ته‌ڕه نییه، به‌م گرووپه‌ی ئێمه‌شه‌وه، ئه‌ی ئه‌وانه‌ی له ماڵه‌وه، به ژنه‌كانتان ده‌ڵێن: هاوڕێكه‌م، له بری ژنه‌كه‌م… وه‌رن با پێكه‌وه، به‌ڵغی ئه‌م مێشكه ته‌پیوه (مان/تان) به تێزابی كتێب بتوێنینه‌وه، وه‌رن با پێكه‌وه كتێبی گه‌وره‌ی ژیان بخوێنینه‌وه.. ئه‌وه‌ی نازانێ بیخوێنێته‌وه با حونجه‌ی بكا، ئه‌وه‌ی حونجه نازانێ با بچێ له بری موتابه‌عه‌كردنی چه‌له‌حانێی كه‌ناڵه‌كانی ته‌له‌فزیۆن و دانیشتن له‌به‌رامبه‌ر شاشه چوارگۆشه‌ییه سیلاوییه‌كانی كۆمپیوته‌ر و لاپه‌ڕه‌ی ڕۆژنامه و گۆڤاره درۆزنه‌كانه‌وه، ته‌نانه‌ت له بری نوێژكردنیش، با بچێ كتێبێك له باره‌ی حونجه‌كردنه‌وه (كه نایزانێ)، بدزێ!! یان بكڕێ، چونكه به نوری كتێب نه‌بێ، ئه‌م شه‌وه زه‌نگی خه‌راباته، ڕۆشن نابێته‌وه.. به سیحری كتێب نه‌بێ، هه‌تا ماوین، ئاوا لات و گه‌مژه، به نێو ئه‌م پۆخڵه‌واته‌دا دێین و ده‌چین، گه‌ر ئه‌فسوونی كتێب نه‌بێ، عه‌ینه‌ن كوێرێكی له‌عین، وه‌ك ئه‌وه‌ی ئێستا هه‌یه و كه‌چی نایبینین، حه‌زمان ده‌چێته سه‌ر كڕاندنه‌وه‌ی كه‌لاكی ئه‌تككراوی یه‌كتـر، ئه‌و كه‌لاكانه‌ی كه هه‌ر ئه‌ڵێی پاشماوه‌ی به‌ر داڵه‌كه‌رخۆره‌كانی ئه‌و باشووری ئه‌فریقیایه‌ن.. وه‌رن با ئێسك و پرووسكی تێكشكاوی خۆمان، یه‌ك یه‌ك كۆكه‌ینه‌وه و بیانكه‌ینه قه‌ڵه‌مگه‌لێكی ئه‌وتۆ، كه بوێرن بڵێن و بتوانن بنووسن: به‌ڵێ بۆ نا و نا بۆ به‌ڵێ..\nچه‌ند گه‌نجێك: نووسه‌ر یان چیـرۆكنووس، شانۆكار یان ڕۆژنامه‌نووس، خوێندكار یان خوێنه‌وار و له‌وانه‌یه (هیچ)یش!! هه‌نێكمان ده‌مانه‌وێ له په‌نجاوپێنج یان شه‌ستویه‌ك ساڵیدا، بچینه حه‌ج و هه‌ندێكیشمان حه‌زمان له‌وه‌یه ئه‌گه‌ر بۆ جارێكیش بووبێ سه‌فه‌رێكی ده‌وروبه‌ری ڕۆما یان ماڵتا بكه‌ین. هه‌نێكمان حه‌زمان له‌وه‌یه سه‌روو سه‌د ساڵ زیاتر بژین و هه‌ندێكیشمان بیـر له‌وه ده‌كه‌ینه‌وه، ڕۆژێك بچین لاسایی كافكا یان سادقی هیدایه‌ت بكه‌ینه‌وه.. سه‌رباری ئه‌م جیاوازییانه‌شمان، كه‌چی كۆكین له‌سه‌ر ئه‌وه‌ی كه تاقه هێزێك، بتوانێ له‌یه‌ك كاتدا، هه‌موو ئه‌و شتانه‌مان پێببه‌خشێ و سومعه‌تی شلۆقی كۆی مرۆڤایه‌تییش له ڕیسوایی و حه‌یاچوون بپارێزێ، ته‌نها و ته‌نها كتێب و هێزی كتێبه.\nئه‌رێ، ئێمه پێمانوایه: سه‌رچاوه‌ی دانش و زانین، سه‌رچاوه‌ی جوانی و هزرین، ته‌نهاو ته‌نها كتێبه هه‌ر له‌وێشه‌وه هه‌موو كه‌سێك ده‌توانێ، سه‌ربه‌خۆیی كه‌سێتیی خۆی و سه‌ربه‌خۆیی ڕۆشنبیریی و سه‌ربه‌خۆیی ئیـراده‌ی خۆی وه‌ده‌ست بێنێت و بیشیپارێزێ، ئه‌مه‌ش وامان لێده‌كا، له‌و ڕاستییه باش تێبگه‌ین، كه هیچ مه‌لا و مودیر و مامۆستا و سه‌رۆك حیزب و بزووتنه‌وه و شێخ و پیاوماقوڵێك نییه و ناتوانێ تاكه‌كه‌س بگۆڕێ، ئه‌گه‌ر تاكه‌كه‌س خۆی، خۆی نه‌گۆڕێ.. سه‌رچاوه‌ی ئه‌مه‌شیان له‌دیدی ئێمه‌وه، دیسانه‌وه ته‌نها كتێبه و هیچی تر.\nئێمه پێمانوایه بۆ ئه‌وه‌ی بتوانین، شه‌وانه به تولانێی قه‌یسه‌رییه كۆن و وێرانه‌كه‌ی شاردا گوزه‌ر بكه‌ین، به‌بێ ئه‌وه‌ی هیچ ڕۆشناییه‌كمان پێ بێ، ته‌نانه‌ت پێویستیشمان به شه‌وقی شاشه‌ی مۆبایله حیزه‌كانیشمان نه‌بێ، ئه‌وا كتێبێك له‌بن هه‌نگڵی خۆمان ده‌نێین و به نێو چڵپاوی بۆگه‌نكردووی پڕ یاده‌وه‌ری ئه‌و بازاڕه شه‌پڕیوه‌دا هه‌نگاو ده‌نێین و ئاوا به‌و حاڵه‌شه‌وه، به‌رچاو و به‌رپێی خۆمان، له به‌رچاو و به‌رپێی هه‌موو دنیا به ڕۆشنتـر تێده‌گه‌ین.\nئینتیمای ئێمه بۆ هه‌ر شتێك، له ئینتیمامانه‌وه بۆ خودی خۆمان سه‌رچاوه ده‌گرێت، چونكه پێمانوایه، بۆ ئه‌وه‌ی ئیماندارێكی ڕاسته‌قینه بین، ده‌بێ پێشا به‌ر له هه‌ر وجودێكی تر، ئیمانمان به وجودی خۆمان هه‌بێ، بۆ ئه‌وه‌ی نیشتمانپه‌روه‌رێكی باش بین، ده‌بێ پێشا مرۆڤپه‌روه‌رێكی ڕاسته‌قینه بین، بۆ ئه‌وه‌ی هونه‌رمه‌ندێكی ده‌سڕه‌نگین، ئاسنگه‌رێكی بازوو ئه‌ستوور یان ڕۆژنامه‌نووسێكی ڕاستگۆ بین، ده‌بێ پێشا هه‌موو ڕه‌نگه‌كان له‌ناو خۆماندا بتوێنینه‌وه و هێزی هه‌زار (كاوه)مان، هه‌بێ و هێنده‌ی (یوسف)یش له‌گه‌ڵ خۆماندا ڕاستگۆ.. بۆ ئه‌وه‌ی ئه‌ندامی حیزبێكی سه‌ر به ده‌سه‌ڵات یان ئه‌ندامی حیزبێكی موعاره‌زه بین، ده‌بێ پێشا موعاره‌زه‌ی هه‌موو بۆگه‌نی و ترشاویی و پۆخڵه‌واته‌كانی ناو خودی خۆمان بین و ئه‌نجاش ده‌سه‌ڵاتمان به‌سه‌ر ڕه‌مه‌كه شه‌ڕخوازه‌كانی ناو خۆماندا بشكێ، ئه‌وجا ئه‌توانین ئینتیمامان بۆ هه‌موو ئه‌و شتانه هه‌بێ و سه‌ربه‌خۆیی خۆشمان عه‌ینه‌ن سه‌ربه‌خۆیی كتێب بپارێزین.\nئێمه خه‌ون به‌وه‌وه ده‌بینین، كه به‌یانییه‌كی زوو له خه‌و ڕابین و ته‌ماشا كه‌ین، شار بووه‌ته كتێبێكی گه‌وره و خه‌ڵكیش هه‌موو وشه. ئێمه خه‌یاڵ به‌وه‌وه لێئه‌ده‌ین، كه ئێورانێك له‌گه‌ڵ خۆرئاوابووندا، دنیا هه‌موو ببێته تابلۆیه‌ك و ئێمه‌ش پالیت و ڕه‌نگ. خه‌ون و خه‌یاڵی ئێمه ئه‌وه‌یه، سه‌ر شه‌قام و شۆسته ته‌نانه‌ت سڕكه‌وانه‌كانیش ببنه ته‌خته‌ی شانۆ و هه‌مووشمان وه‌ك (چارلی چاپلین) له ناو جه‌رگه‌ی تراژیدیادا دنیایه‌ك له بزه و زه‌رده‌خه‌نه بخوڵقێنین. هه‌ر بۆیه لای خواره‌وه ئیمزا له‌سه‌ر ئه‌م مانیڤێسته ده‌كه‌ین و خۆمان وه‌ك گرووپێ (كۆڕی كتێب) ده‌ناسێنین، كه گرووپێكی (ئه‌ده‌بی–هونه‌ری)ی لۆكاڵی ده‌بێت و هیچ شتێك نییه پێوه‌ی پابه‌ند بین یان پابه‌ندمان بكات، هه‌ربۆیه هیچ سه‌رۆك و ڕێبه‌ر و سه‌رده‌سته و گه‌وره‌یه‌كیشمان نییه و نابێ، هه‌موومان بۆخۆمان سه‌رۆك و سه‌رده‌سته و ڕێبه‌ر و گه‌وره‌ین، ته‌نها شتێك به ئه‌ركی خۆمانی بزانین، بریتییه له هه‌وڵدان بۆ ڕزگاركردنی شار له‌و ساردوسڕییه‌ی تێیكه‌وتووه، ئه‌مه‌ش له‌ڕێگه‌ی ئاشناكردنی خه‌ڵك به خوێندنه‌وه و ئاشتكردنه‌وه‌یان له‌گه‌ڵ كتێب و سازدانی چالاكی له چوارچێوه‌ی ئه‌و توانا و تاقه‌ته ئه‌ده‌بی و هونه‌رییه‌ی به‌لای گرووپه‌كه، یان به‌لای كه‌سانی ده‌ره‌وه‌ی گرووپه‌كه‌وه هه‌یه، له‌مه‌شدا وه‌ك چۆن وێنا و بینینی تایبه‌تیمان بۆ ژیان و كۆی پێدراوه‌كانی تری هه‌یه، به‌هه‌مانشێوه‌و هه‌ر ئاوایش، وێنا و بینینی تایبه‌تیمان بۆ دنیای ئه‌ده‌ب و هونه‌ر هه‌یه، چونكه ئێمه‌ش بڕوامان به‌ویه، كه خودی ژیان ئه‌ده‌ب و هونه‌ره و هه‌ر ده‌بێ ژیانیش لاسایی ئه‌وان بكاته‌وه، نه‌ك به پێچه‌وانه‌وه.\nئاری عوسمان خه‌یات دیـار جه‌مـال\nدلاوه‌ر نـوری دڵشاد جـه‌لال\nPrevious دڵم لای تۆ جێ ده‌هێڵم … كاوه‌ی خه‌سره‌وكاوانی\nNext 62گوڵی ساده …. هه‌ردی شه‌فیق


سه‌رچاوه ئاوییه‌كانی عێراق دڵنیایی له‌باره‌ی به‌نداوی موسڵ ده‌دات\n2019-04-13 [12:19 PM]\nئه‌مڕۆ شه‌ممه وته‌بێژی وه‌زاره‌تی سه‌رچاوه ئاوییه‌كانی عێراق عه‌ون زیاب رایگه‌یاند، ئه‌و هه‌واڵانه‌ی له‌لایه‌ن هه‌ندێك سه‌رچاوه‌وه ده‌رباره‌ی په‌یدابوونی درز له به‌نداوی موسڵ باسی لێوه ده‌كرێت، راست نین.\nعه‌ون زیاب وتی، ئه‌و هه‌واڵانه‌ی هه‌ندێك باسی لێوه ده‌كه‌ن سه‌باره‌ت به بوونی درز له به‌نداوی موسڵ به‌هۆی زۆری ئاو هیچ بنه‌مایه‌كی نییه، وتیشی، كۆگای ئاوی به‌نداوی موسڵ توانای هیه هه‌موو ئه‌و ئاوانه ب‌گرێت به‌بێ ئه‌وه‌ی كاریگه‌ری له‌سه‌ر به‌نداوه‌كه هه‌بێت.\nئاماژه‌ی به‌وه‌دا، كۆگای ئاوی زۆر بۆ كۆكردنه‌وه‌ی ئاو هه‌یه بۆ ئه‌وه‌ی له‌ساڵانی دواتر سوودی لێوه‌ربگیرێت، ئه‌وانیش كۆگای به‌نداوی موسڵ و به‌نداوی عوزێم و دوكان و ده‌ربه‌ندیخان و حه‌مرینن.\nئه‌وه‌شی خسته‌روو، كۆگاكانی ئاوی عێراق توانای گلدانه‌وه‌ی ئاوی زیاتری هه‌یه، وتیشی، هه‌ندێك گوند و خانوو له كه‌ناراوه‌كانی زێ دروست بوون، ئه‌مه‌ش بووته هۆی ئه‌وه‌ی ببنه نێچیری به‌رزبوونه‌وه‌یه‌كی كه‌می ئاستی ئاوی زێی دیجله.\nئەم هەواڵە 10312جار خوێندراوەتەوە


15:49 - 22 رەزبەر 2717\nعادل ئەلجوبەیر وەزیری کاروباری دەرەوەی سعوودیە هەروەها باسی لەوە کردبوو که؛ ڕێژیمی ئێران لە وڵاتی ئێمەدا تۆڕی تێرۆریستی پێک دێنێ و بەرپرسانی تاران، وڵاتی ئێمە ناسەقامگیر دەکەن و پشتیوانیی لە حیزبوڵڵا، حووسییەکان و گرووپە جیاوازە تێرۆریستییەکانی سووریه دەکەن.\nلە دوای سەفەری دانڵد ترامپ سەرکۆماری ئامریکا بۆ سعوودیە، ڕێکس تێیلێرسن وەزیری دەرەوەی ئەو وڵاتە باسی لەوە کردکە فرۆشتنی چەک‌وچۆڵ بە عەرەبستان پەیامێکە بۆ ڕکابەری سەرسەختی سعوودیه، واتە ئێران.\nڕێکەوتی ٢ی جۆزەردانی ١٣٩٦ی هەتاوی، دانڵد ترامپ لە موزەی ئیسرائیل باسی لەوە کردبووکە حەماس و حیزبوڵڵا هەڕەشەیەکی جیددین بۆ سەر ئەمنییەتی ئەو وڵاتە و ئەوەش جێگای قەبووڵ نییه.


تۆ بە نووستوویی قووڵتریت لە شەو » Balinde Poetry\nپاز پێی وایە شاعیر شیعر بۆ دڵی دەنووسێت، بەڵام پێویستە لەگەڵ خوێنەریشدا پەیوەندیی دروست بکات. هەروەها شیعر نهێنییەکە ناتوانین هەرگیز چۆنیەتیی ئافراندنەکەی وەسف بکەین، بەڵام لە هەمان کاتدا بەبێ ئەوەی بیر لە ڕەوتی ئافراندنەکەی بکەینەوە، ناتوانین درکی بکەین. هەروەتر شیعر وەجدێکە، واقعییەت ڕەت دەکاتەوە، یانیش دەیگۆڕێت. – باڵندە\nسێ شیعری ئۆکتاڤیۆ پاز\nلە نێوان چوون و هاتنەکاندا\nبە عەشقی ڕوونییەکانی خۆیەوە،\nدوانیوەڕۆکەش پێچاوپێچ وا دەگاتەوە کەنار\nکەچی دنیا هەر لە هێمنیدا گڤەی دێت،\nهەمووی ئاشکرایە و هەموویشی فریودەر\nهەمووی نزیکە و باییی لەمسکردنێک ناکات،\nئەوەتا کاخەز، کتێب، قەڵەم، شووشە\nلەنێو سێبەری ناوەکانیاندا ماندوویەتی دەشکێنن\nلە پەرستگاکانمدا کات بۆ هەمیشەیی پل دەدات\nوەکوو خوێن، بە هەمان بڕگەی خۆیەوە، بە هەمان نەگۆڕانەوە\nڕووناکییەک هات و ئەو دیوارە بێژیانەی گۆڕی\nبە شانۆی تارمایییەکی پڕ ئەندێشە،\nمن خۆم لە ناوەڕاستی ئەو گلێنەیەدا دەبینمەوە\nکە لە سەرنجێکی خاڵییەوە تەماشام دەکات،\nساتەکە هەپروون بە هەپروون دەبێت؛ نەجووڵاو،\nمن دێم و دەڕۆم: وەستانێکم من.\nپەردەکانی جەوهەرت هەڵدەگرن\nلە ڕووتییەکی زیاتردا داتدەپۆشن\nلە لاشەتدا جەستەکانی تر ڕووت دەکەنەوە\nداهێنەرانە جەستەیەکی تر لە تۆدا دەدۆزنەوە\nقژت لە دارستانەکەدا ون بوو،\nپێیەکانت لەوانی من دەکەون.\nتۆ بە نووستوویی لە شەوەکە قووڵتریت،\nبەڵام خەونەکەت پڕبەپڕی ئەم ژوورەیە.\nئێمە چەندێکین بەم بچووکییەوە!\nلە دەرەوە تەکسییەک تێدەپەڕێت،\nکۆمەڵێک تارمایی دەگوازێتەوە.\nئەم ڕووبارەی لە تەنیشتماندا دەکشێت\nهەمیشە دەگەڕێتەوە شوێنەکەی خۆی.\nداخۆ سبەینێ ڕۆژێکی تر بێت؟


فرۆشتنی کیپا و هێنانی جێگرەوەیەک · Kurdsport\nدەستپێک/هەواڵ/فرۆشتنی کیپا و هێنانی جێگرەوەیەک\n1,187 بە خولەکێک دەخوێندرێتەوە\nلامپارد دەیەوێت دەستبەرداری گۆڵچیەکەی ئێستای ببێت و جێگرەوەیەکیشی بۆ بهێنێت بەڵام کارەکە ئاسان نیە.\nبەهۆی ئەو ئاستە ناجێگیرەی لەم وەرزەدا پێشکەشی کرد کیپا ئاریزابالاگا ئیسپانی و گۆڵچی یانەی چێڵسی لەدواین هەفتەی پرێمەرلیگ لەسەر کورسی یەدەگ بوو، ئەگەری هەیە لە هەفتەی داهاتوش لە ئێف ئەی کەپ، سەرەکی نەبێت.\nکیپا بە ٨٠ ملیۆن یۆرۆ لە ئەتلەتیکۆ بیلباوەوە هاتە چێڵسی و کە گرانترین گۆڵچی جیهانە، بەڵام ئەگەری هەیە لامپاردی راهێنەر دەستبەرداری ببێت، کێشەکە لەوەیە لەسەرەتای هاتنی بۆ یانە لەندەنیەکە کیپا بۆندێکی ٧ ساڵی ئیمزاکرد بە موچەیەکی زۆر، ئێستا ئاستەمە یانەیەک هەبێت ئەو موچە زۆرە نیوەی ٨٠ ملیۆنەکەش بداتە کیپا.\nچێڵسی چاودێری دین هندەرسۆن گۆڵچی مانچستەرە کە بە خواستن لە شەفێڵد بوو، یان ئۆنانای ئەیاکس و هەروەها خەونیش بە ئۆبلاکەوە دەبینێت، بەڵام ئەستەمە ئەتلەتیکۆ دەستبەرداری ببێت.\nلەهەر بارودۆخێکی گۆڕینی گۆڵچیدا چێڵسی زیانێکی دارایی زۆر ئەکات.


ل سه‌ر راسپاردا سه‌روكێ حكومه‌تا هه‌رێمێ پێدڤیێن نه‌خوشخانێن په‌نجه‌شێرێ ل هه‌رێمێ دێ هێنه دابینكرن | DUHOK TV\nHome دەنگ و باس ل سه‌ر راسپاردا سه‌روكێ حكومه‌تا هه‌رێمێ پێدڤیێن نه‌خوشخانێن په‌نجه‌شێرێ ل هه‌رێمێ دێ هێنه دابینكرن\nل سه‌ر راسپاردا سه‌روكێ حكومه‌تا هه‌رێمێ پێدڤیێن نه‌خوشخانێن په‌نجه‌شێرێ ل هه‌رێمێ دێ هێنه دابینكرن\nل سه‌ر فه‌رمانا مه‌سرور بارزانى سه‌رۆكێ حكومه‌تا هه‌رێما كوردستانێ، بریار هاته‌دان هه‌یڤانه كۆژمێ ئێك ملیار و شه‌ش سه‌د ملیۆن دینار بۆ نه‌خۆشخانه‌یێن تایبه‌ت ب چاره‌سه‌ركرنا تووشبوویێن په‌نجه‌شێرێ ل هه‌رێما كوردستانێ بهێنه خه‌رجكرن بۆ كڕینا ده‌رمان و دابینكرنا ئامیر و تاقیگه‌هـ و پێدڤیێن نوشدارى.\nل دویڤ نڤێسارا ژماره 7 هزار و 291 كو ئه‌ڤرۆ ئێكشه‌مبی ده‌ركه‌فتییه و ئاراسته‌ى وه‌زارتا دارایی و ئابوورى یا هه‌رێمێ هاتییه كرن، هویركاریێن ڕازیبوون لسه‌ر خه‌رجكرنا كۆژمه‌كێ پاره‌ى بۆ نه‌خۆشخانه‌یێن نانه‌كه‌لى و رزگارى ل هه‌ولێرێ و هیوا ل سلێمانیێ و ئازادى ل دهۆكێ و هاتینه دیاركرن.\nهه‌روه‌سا ل دویڤ نڤێسارێ، سه‌رۆكێ حكومه‌تێ ڕازیبوون ل سه‌ر خه‌رجكرنا ئێك ملیار و 27 ملیۆن و 6 سه‌د هزار دینارێن هه‌یڤانه بۆ جهگرتییێ كلینیكان دایه. د وێ نڤێسارێدا سه‌رۆكێ دیوانێ هویركاریێن خه‌رجكرنێ رونكرینه.


خزمه‌تگوزارى لناڤ یه‌كێن ئاكنجیبونێ دێ باشتر هێنه رێكخستن وبهایێ وان ب رێژا 40% دێ هێته كێمكرن | پارێزگەھا دھوك\nئه‌ڤرۆ ئێڤارى 29-7-2020 به‌رێز ماجد سه‌ید صالح جێگرێ پارێزگه‌رێ دهۆكێ ب وه‌كاله‌ت سه‌رپه‌رشتیا كۆمبوونا لیژنا رێكخستنا خزمه‌تگوزاریێن لناڤ پرۆژێن ئاكنجیبونێ یێن كه‌رتێ تایبه‌ت وتاپوكرنا یه‌كێن وان پرۆژا بۆ هاولاتیان كر.\nدكۆمبوونێدا گه‌نگه‌شه ل سه‌ر چاوانیا رێكخستن و پێشكێشكرنا ئاستێ وان خزمه‌تگوزاریان وكێمكرنا بهایێ وان ل ناڤ پرۆژێن یه‌كێن ئانجیبونێ یێن كه‌رتێ تایبه‌ت وجهێن دى ب گشتى هاته كرن.\nپاش دكۆنگره‌كێ رۆژنامه‌ڤانیدا كوردۆ احسان رێڤه‌به‌رێ گشتى یێ وه‌به‌رهێنانێ ل پارێزگه‌هێ ئه‌ندامێ لیژنا ناڤبرى گۆت: ل دوڤ راسپاردێن ئه‌نجۆمه‌نێ وه‌زیران به‌رى بیست رۆژا لیژنه‌كا تایبه‌ت ل سه‌ر ئاستێ پارێزگه‌هێ هاتیه دورستكرن بو پێناسه‌كرن ورێكخستنا خزمه‌تگوزاریان ل ناڤ كه‌رتێ تایبه‌ت وده‌رڤه‌ى كه‌رتێ تایبه‌ت هه‌روه‌سا بو كێمكرنا بهایێ وان خزمه‌تگوزاریان ولیژنێن ته‌كنیكى ژى هاتینه پێك ئینان و ده‌ست ب كارێن خۆ كریه وهه‌موو پرۆژه هاتینه دیتن ودوڤ چونا بابه‌تێن سه‌خبێركرن وپاقژكرنێ وئاڤ وئاڤ رێژا وئاڤ گران وكه‌سكاتى هاتیه كرن وئاریشه هاتینه ده‌ست نیشانكرن .\nهه‌روه‌سا گوت: وروبه‌رێ هه‌ر پروژه‌كى ل به‌ر چاڤ هاتیه وه‌رگرتن ودێ بیته پیڤه‌ر بو وه‌رگرتنا بهایێ خزمه‌تگوزاریا وبهایێ نوو ب رێژا 40% كێمتر دێ هێته وه‌رگرتن وپێدڤى یه هاولاتى هه‌یڤانه ئه‌داكه‌ن.\nرێڤه‌به‌رێ گشتى یێ وه‌به‌رهێنانێ دیاركر: هه‌موو خزمه‌تگوزارى ب رێكا سه‌رئێك كێمكرنێ ل دووڤ یاسایێن وه‌به‌رهێنانێ دێ هێنه راگه‌هاندن وهه‌ر كومپانییه‌كا پروژه‌ك بو بكه‌ڤیت دێ ب كارێ وان خزمه‌تگوزاریا رابیت وچاڤدێرى ژلایێ لیژنه وفه‌رمانگه‌هێن په‌یوه‌ندیدار دێ هێته كرن وخه‌لكێ وان یه‌كا ژى دێ پشكدارى پروسا چاڤدێریێ بن.


01020304050607080910111213141516171819202122232425262728293031 - 010203040506070809101112 - 202120202019201820172016201520142013200520042003200019961995199019881986198019761972\nلە چالاکییەکانی ئەمڕۆ: 26-03-2021\n1. 👁 قەدری یڵدرم\n1. 👁 میران ئەبراهام


فەرماندەیەکی پارتی: فەرمانمان پێ کراوە هێزەکانمان ببەینەوە بۆ هەولێر – کوردی – RojNews.News\n02/03/2020 - 4:22:42 pm\nسێشەممە, 17 أكت 2017 – 11:06\nفەرماندەیەکی هێزی پێشمەرگەی سەر بە پارتی ڕایدەگەیەنێت، کە لەسەرەوە فەرمانمان پێ کراوە، سنوری شارەدێکانی گوڵاڵە و خانەقین جێبهێڵین و هێزەکانمان بگەڕێنینەوە بۆ هەولێر.\nشەوی ڕابردوو، هێزەکانی پێشمەرگەی لە سنوری شارەدێی گوڵاڵەی سەر بە شارۆچکەی خانەقین، سنورەکەیان بەجێهێشت و کشانەوە بۆ دەرەوەی شارەدێیەکە، ئێستا هێزەکانی سوپای عێراق و حەشدی شەعبی لەناو شارەدێکەدان.\nعەقید جمهور حاجی ڕستەم، فەرماندەی فەوجی ٣ی لیوای ١٠٣ی هێزەکانی پێشمەرگە، کە سەر بە پارتییە، بۆ ڕۆژنیوز وتی: پارتی لە لیوا هاوبەشەکانی، هێزەکانی خۆی جیاکردەوە و کشاندییەوە بەرەو هەولێر، ئێمە هێزی پارتین لە لیوای ١٠٣ی هاوبەشی یەکێتی و پارتی، لەسەرەوە داوامان لێکراوە بە زووترین کات بگەڕێینەوە هەولێر.\nئاشکراشیکرد: دوێنێ ئێوارە فەرماندەی گەرمیانی هێزەکانی پارتیمان، هەموو هێزەکانی پارتی گواستەوە بەرەو هەولێر .\nدەربارەی بارودۆخی شارەدێی گوڵاڵەش، ئەو فەرماندەیەی پێشمەرگەی پارتی ڕایگەیاند:دوێنێ ڕێککەوتن کراوە لە نێوان فەرماندە کوردییەکان و حکومەتی بەغدا، سنوری شارەدێی گوڵاڵە بە هاوبەشی بەڕێوەببرێت، بەڵام وا دیار بوو پیلانگێڕیی هەبوو دژ بە کورد، شەوی ڕابردوو حەشدی شەعبی و سوپای عێراق هێزێکی زۆریان لە سنوری شارەدێی قەرەتەپەوە بەرەو گوڵاڵە هێنا.\nجمهور حاجی ڕۆستەم، وتیشی:ئێمەش وەک هێزی پێشمەرگە، زۆر بە زەحمەت گوڵاڵەمان جێهێشت، ئەگەر هەیە ئەمڕۆ برادەرانی یەکێتی لەگەڵیان ڕێک بکەون، بۆ چۆنییەتی بەڕێوەبردنی گوڵاڵە و دانانی خاڵی هاوبەش، ئێستا هیچ هێزێکی پێشمەرگە و هێزی کوردیی لە گوڵاڵە نەماوە، تەنانەت لەناو ماڵە کوردەکانیش.\nئەمڕۆی مەخمور.. بەوێنە


"ڕەشنووسی پڕۆژە یاسای بودجەی ٢٠٢٢ی عیراق ئامادەیە" - تۆڕی میدیایی خەڵک\nڕاوێژكاری دارایی سەرۆك وەزیرانی عیراق ئاشكرایدەكات: ڕەشنووسی پڕۆژە یاسای بودجەی ساڵی داهاتوو ئامادەكراوە و تێیدا نرخی نەوت بە 50 دۆلار دیاریكراوە.\nمەزهەر محەمەد ساڵح ڕاوێژكاری دارایی مستەفا كازمی سەرۆك وەزیرانی عیراق ڕایگەیاند: ڕەشنووسی پڕۆژە یاسای بودجەی گشتی ساڵی 2022 ئامادەكراوە و دوای پێكهێنانی حكومەتی نوێ لە ئەنجومەنی وەزیران تاووتوێی دەكرێت‌و پاشان ڕەوانەی ئەنجومەنی نوێنەران دەكرێت.\nڕاوێژكاری دارایی سەرۆك وەزیرانی عیراق ئاماژەی بەوەشكردووە: لە ڕەشنووسی پڕۆژە یاسای بودجەی ساڵی داهاتوودا نرخی نەوت بە 50 دۆلار دیاریكراوە و كورتهێنانێكی گریمانەیی هەیە، كە لەڕێگەی جیاوازی نرخی فرۆشتنی نەوتەوە پڕ دەكرێتەوە.\nمەزهەر محەمەد ساڵح ئەوەشی خستووەتەڕوو: لە پێنج ساڵی داهاتوودا ئابووری عیراق بوژانەوە بەخۆیەوە دەبینێت و بەرهەمهێنانی نەوتیش 6 ملیۆن بەرمیلی ڕۆژانە تێدەپەڕێنێت.\nئەنجومەنی نوێنەرانى عیراق\nخەڵك- وەزارەتی ناوخۆی عێراق ئاشكراشیدەكات، ئەو شوێنەی درۆنە هێرشبەرەكانی بۆ سەر ماڵی مستەفا كازمی لێهەڵدراوە، ئاشكراكرد. (زیاتر…)\nمستەفا كازمی؛ داوایەكی بەپەلە ئاڕاستەی لەلایەنە سیاسییەكان دەكات\n27 ئازار 2022 7.30 pm\nخەڵك – سەرۆك وەزیرانی عێراق ڕایدەگەیەنێت، ئەو تاوانانەی داعش دژ بە كچ و ژنانی ئێزدی ئەنجامیدا، وەك پەڵەیەكی ڕەش…\n05 تەموز 2021 9.57 pm\nخەڵك بەڕێوەبەری گشتی هاتووچۆی عیراق ڕایدەگەیەنێت، “دوای ڕێككەوتن لەگەڵ هەرێمی كوردستان لەبارەی یەكخستنی…


خاڵێکی دیکه له مه‌ڕ سنووره‌کانی ئه‌م «کوردستان»ـه‌ی که ده‌بووایه پێک بێ: به پێی نێوه‌رۆکی په‌یمانه‌که، ئه‌م کوردستانه به‌شێکی به‌رینی له ناوچه کوردنشینه‌کانی وه‌ک «ئاد یامان» و «مه‌ڵاتیه«و ... که له رۆژئاوای چۆمی فورات هه‌ڵکه‌وتوون نه‌ده‌گرته‌وه، له به‌ر ئه‌وه‌ی ئه‌م ناوچانه به‌شێک له ناوچه‌کانی ژێر ده‌سه‌ڵاتی فه‌ڕانسه بوون. سه‌ره‌ڕای ئه‌وه به گوێره‌ی مادده‌ی 27ی به‌شی دووهه‌می په‌یمان (خاڵه‌کانی 2،3) جگه له ناوچه‌کانی «کورد داغ» و ده‌شته‌کانی «جزیرێ» که ئێستاش به‌شێک له خاکی سوورییان، هه‌روه‌ها شاره‌کانی «ئورفه«، «ماردین»، «نه‌سیبین» و «جزیری ئیبنی عومه‌ر»یش له قه‌ڵه‌م درابوون که که‌وتبوونه ژێر ده‌سه‌ڵاتی فه‌ڕانسه. ئه‌م دوو به‌شه‌ی له خاکی کوردستان که ده‌بووایه به شێوه‌ی راسته‌وخۆ یان ناراسته‌وخۆ بدرێن به فه‌ڕانسه نیزیکه‌ی سێ یه‌کی خاکی کوردستانی عوسمانی ده‌گرته‌وه.\nبه‌ڵام ده‌قی مادده‌کانی 40 تا 45 ده‌ری ده‌خا که مه‌به‌ست له «که‌مایه‌تییه‌کان» بریتین له: که‌مایه‌تییه غه‌یره موسوڵمانه‌کانی وه‌ک ئه‌رمه‌نییه‌کان و یۆنانییه‌کان و هی دیکه ...\n"ئەو وتارە لە یادی بیست ساڵەی شەهیدبوونی دوکتور شەرەفکەندی دا بڵاو بۆتەوە"


لیژنە هاوبەشەكانی قائیمقامیەتی سلێمانی – Page 14 – تۆڕی میدیایی خەڵک\nخەڵك – بەشی هەواڵ سەرۆكی لیژنە هاوبەشەكانی قائیمقامیەتی سلێمانی ڕایدەگەیەنێت، لەلایەن ئاسایشی سلێمانییەوە دەست بەسەر بڕێكی زۆر لالەنگیدا گیرا، كە خاوەنەكەی بەنیازبووە لەبازاڕەكان ساغیبكاتەوە . گۆران...\nلە سلێمانی؛ بڕێكی زۆر جگەری بەستو لەناودەبرێت\nخەڵك – بەشی هەواڵ نوێنەری بەڕێوەبەرایەتی ڤێتێنەری سلێمانی لە لیژنەكانی قائیمقامیەت ڕایدەگەیەنێـت، دەست بەسەر بڕێكی زۆر جگەری بەستودا گیرا، كە بەهۆی خاوبونەوە و بەستنەوەی دووبارە، زیانی...\nلە سلێمانی دوو نۆرینگە داخران\nخەڵك- بەشی هەواڵ بەهۆی سەرێچیكردن وجێبەجێنەكردنی ڕێنماییەكان، وەك فرۆشتنی دەرمانی نەخۆشیە درێژخایەنەكان، لیژنەی هاوبەشی تەندروستی لەدوو نۆرینگە دەست بەسەر بڕێكی زۆر دەرمانی جۆراوجۆری ئەو نەخۆشیانەدا دەگرن...\nسەمونخانەیەك لە سلێمانی داخرا\nخەڵك – بەشی هەواڵ سەرۆكی لیژنە هاوبەشەكانی قائیمقامیەتی سلێمانی ڕایدەگەیەنێت، بەهۆی پابەندنەبون بە مەرج و ڕێنماییەكانی كاركردن، سەمونخانەی كینگ لە سلێمانی دادەخرێت، دەشڵێت: “دەست بەسەر 105...\nخەڵك – بەشی هەواڵ دەست بەسەر بڕێكی زۆر زاهی خاوێنكردنەوەدا دەگیرێت، كە پاش پشكنینی لەلایەن كوالێتی كۆنترۆڵەوە دەركەوتوە شیاوی بەكارهێنان نییە، نوێنەری بەڕێوەبەرایەتی كۆنترۆڵی جۆری لە...\nقائیمقامیەتی سلێمانی ئاماری سەرپێچییەكانی نێو بازاڕی بڵاوكردەوە\nخەڵكبەشی هەواڵ لیژنەكانی قائیمقامیەتی قەزای مەڵبەندی سلێمانی لە راگەیەندراوێكدا ئاماژە بە ژمارەی سەردان و بەدواداچونەكانیان بۆ نێو بازار و ژمارەی سەرپێچییەكانیان دەكەن. لە راگەیەندراوێكدا لیژنەی دووی...\nزیاتر لە 27 تەن خۆراك و موادی بەسەرچوو لەناوبراون\nخەڵك – بەشی هەواڵ لە بەردەوامی گەڕان و پشكنینی لیژنە هاوبەشەكانی قائیمقامیەتی سلێمانی لە مانگی ڕابردوودا بە ناو بازاڕ و چێشتخانە و كۆگاكان و شوێنە گشتییەكاندا...\nخەڵك نرخە نوێیەكان بڵاودەكاتەوە\nنرخی كۆمەڵگە وەرزشیەكان و مەلەوانگەكان كەمكرایەوە\nخەڵك – بەشی هەواڵ سەرۆكی لیژنە هاوبەشەكانی قائیمقامیەتی سلێمانی ڕایدەگەیەنێت، پاش گفتوگۆكردن و هەڵسەنگاندنی بارودۆخی ئابوری هاوڵاتیان و گەنجان بەتایبەتی، بریاردرا بە كەم كردنەوەی نرخی یاریگا...\nئەم جۆرە یاریانەی منداڵان لە سلێمانی قەدەغە كران\nخەڵك- بەشی هەواڵ بەمەبەستی دڵنیابوونەوە له هەبوونی مەرجەكانی سەلامەتی ئەو یاریانەی لەلایەن منداڵانەوە بەكاردەهێنرێت، لیژنەی سەلامەتی لە پشووەكانی ڕۆژانی جەژنی قورباندا زیاتر لە 80 سەردانی ئەنجام...\nخەڵك – بەشی هەواڵ سەرۆكی لیژنە هاوبەشەكانی قائیمقامیەتی سلێمانی ڕایدەگەیەنێت، ڕێگری لە هەر بازرگان و خاوەن پیشە و دوكاندارێك دەكەن، كە بۆنەكان بۆ ساغكردنەوەی كاڵاوشمەكی خراپ...


تاڵیبان په‌یمانی تۆڵه‌سه‌ندنه‌وه ده‌دات\nچه‌کدارانی تاڵیبان په‌یمانی تۆڵه‌سه‌ندنه‌وه‌یان داوه له دژی ئه‌وه‌ی به ڕه‌فتاری دڕندانه‌ی ئه‌مه‌ریکای پـێناسه‌ی ده‌که‌ن، ئه‌مه‌ش دوای ئه‌وه‌ی سه‌ربازێـکی ئه‌مه‌ریکایی به پـله‌ی عه‌ریف له هه‌رێمی باشوری ئه‌فغانسـتان ده‌سـتی به هه‌ڵمه‌تێـکی شێتگیرانه‌ی ته‌قه‌کردن کرد و 16 گوندنشینی ئه‌فغانی کوشت که زۆربه‌یان منداڵ بوون.\nله‌و باره‌یه‌وه به‌رپـرسـانی ئه‌مه‌ریکایی و ئه‌فغانی سه‌باره‌ت به ڕووداوه‌که ده‌ڵێن دوێنێ ئه‌و سه‌ربازه له بنکه له‌شـکریـیه‌که‌ی چووه‌ته ده‌ره‌وه و هێرشی کردۆته سه‌ر چه‌ند ماڵێـک له ناوچه‌ی په‌نجوایی سه‌ر به پارێزگای قه‌نده‌هار و ده‌سـتکردووه به کوشـتنی هه‌وڵاتیانی سیڤیل کردووه.\nهاوکات گوندنشینان له‌و باره‌یه‌وه ده‌ڵێن ئه‌و سه‌ربازه ئه‌مه‌ریکایـیه ئاگری له ته‌رمی چه‌ند کوژراوێکیش به‌رداوه.\nبه ڕۆژێـک دوای ڕووداوه‌که هێزه‌کانی ئه‌مه‌ریکا ڕه‌وشی ئاسایشیـیان به توندی گرتووه و باڵیۆزخانه‌ی ئه‌مه‌ریکا هاوڵاتیانی ئه‌مه‌ریکایی له ئه‌فغانسـتان له شیانی هێرشی تۆڵه‌سه‌ندنه‌وه ئاگادارکردۆته‌وه.\nئه‌مڕۆ چه‌کدارانی تاڵیبان ڕایانگه‌یاند ئه‌وان تۆڵه‌ی هه‌ر ئه‌فغانیـیه‌ک ده‌که‌نه‌وه که له‌م ڕووداوه‌دا کوژراوه.\nله لایه‌کی دیکه‌وه په‌رله‌مانی ئه‌فغانی کاری کوشـتنی گوندنشینانی ئه‌فغانی به ده‌ستی ئه‌و سه‌ربازه ئه‌مه‌ریکایـیه‌ی سه‌رزه‌نشتکرد و داواشی له حکومه‌تی ئه‌مه‌ریکا کرد تاوانباری ئه‌و کاره ڕاده‌سـتی دادگا بگات و سـزابدرێت.\nهاوکات چه‌ند په‌رله‌مانتارێـکی ئه‌فغانیش گوتیان چیتر له نه‌بوونی سه‌رپه‌رشتیکردن و جڵه‌وکردنی سه‌ربازانی بیانی له وڵاته‌که‌یاندا پـشوو و ئارامیان نه‌ماوه.


هەواڵ / کوردستان :: 20/11/2019 :: 272 جار بینراوە\nبه‌هۆی جێبه‌جێنه‌كردنی ئه‌و گرێبه‌ستانه‌ی له‌گه‌ڵیاندا ئه‌نجامدراوه، سێ وه‌زاره‌تی هه‌رێم 129 كۆمپانیای بیانی و خۆماڵی سزاده‌ده‌ن و به‌شێكیشیان ده‌خرێنه لیستی ره‌شه‌وه.\nعارف حیتۆ، بەڕێوەبەری گشتیی کار و دەستەبەری کۆمەڵایەتی له وه‌زاره‌تی كاری هه‌رێم (ئه‌مڕۆ چوارشه‌ممه 20ى تشرینى دووه‌مى 2019) به دواڕۆژی راگه‌یاند: به‌هۆی پابه‌ندنه‌بوون به رێنماییه‌كانی وه‌زاره‌تی كار و كارنه‌كردنیان بۆ ماوه‌ی ساڵێك، سزای 58 كۆمپانیا دراون و له‌كاركردن راگیراون.\nوتیشی: "10 كۆمپانیای هێنانی كرێكارانی بیانی، به‌هۆی كارنه‌كردن به‌و گرێبه‌ستانه‌ی له‌گه‌ڵیان كراوه خراونه‌ته لیستی ره‌شه‌وه، به‌ڵام 104 كۆمپانیاكه‌ی دیكه كه له بواری هێنانی كرێكارانی بیانی كارده‌كه‌ن، به‌بێ هیچ كێشه‌یه‌ك كارده‌كه‌ن".\nبه‌پێی زانیارییه‌كانی دواڕۆژ، به‌هۆی پابه‌ندنه‌بوونی به گرێبه‌سته‌كانی كاركردن و پابه‌ندنه‌بوون به مه‌رجه‌كان، وه‌زاره‌تی پلاندانانی هه‌رێم 60 كۆمپانیای خستۆته‌وه لیستی ره‌شه‌وه كه له‌و ژماره‌یه نزیكه‌ی 30 كۆمپانیایان توركی_ن.\nهاوكات به‌هۆی كارنه‌كردنی به مه‌رج و رێنماییه‌كانی وه‌زاره‌تی ته‌ندروستی، كۆمپانیایه‌كی بواری هێنانی ده‌رمانی له كاركردن وەستاندوه.\nبه‌پێی یاسای وه‌زاره‌تی پلاندانانی هه‌رێم، ئه‌و كۆمپانیایانه‌ی ده‌خرێنه لیستی ره‌شه‌وه ناتوانن بۆ ماوه‌ی ساڵێك كاربكه‌ن و پله‌كەشیان كه‌مده‌كرێته‌وه.\nله هه‌رێمی كوردستان، 25 هه‌زار و 550 كۆمپانیای خۆماڵی و سێ هه‌زار و 335 كۆمپانیای بیانی كارده‌كه‌ن.


عەلاوی و جەعفەری داوا دەكەن هەڵبژاردنی پەرلەمانی عێراق لەكاتی خۆیدا ئەنجامبدرێت \nئەیاد علاوی سەرۆكی لیستی عێراقیە و ئیبراهیم جەعفەری سەرۆكی لیستی هاوپەیمانی نیشتمانی شیعەكان داودەكەن كە هەڵبژاردنی پەرلەمانی عێراق لەكاتی خۆیدا بەرێوە بچێت ئەمەش لەپێناو بەرەو پێشبردنی پرۆسەی دیموكراسی لە عێراقدا.\nلەبەیاننامەیەكدا كەنوسینگەی ئیبراهیم جەعفەری بڵاویكردوەتە هاتوە" لە كۆبونەوی ئیبراهیم جەعفەری و ئەیاد عەولایدا هەردولا جەختیان لەسەر باشتكردنی پەیوەندیەكانی هەردوولا كردوەتەوە و لەهەمانكاتیشدا بارو دۆخی ئیستای عێراقیان تاوتوێكردوە."\nلەبەشێكی تری بەیاننامەكەدا هاتووە" لەبەشێكی تری كۆبونەوەكەیاندا هەردوولا پەرسەندنە ناو خۆی و ئیقلیمی و نێو دەوڵەتیەكانیان خستوەتە روو ، باسیشیان لە بارو دۆخی ئەمنی و خزمەتگوزاریەكانی هاوڵاتیانی عێراق كردوە "\nلە كۆتایی بەیاننامەكەشدا ئەو دوو سەركردەیەی عێراق "جەختیان لەسەر پێویست بون و بەرەو پێشبردنی پرۆسەی سیاسی لە عێراق كردوەتەوە و داوشیان كردوە كە هەڵبژاردنەكانی پەرلەمان لەكاتی خۆیدا ئەنجامبدرێت"


وێنە.. لە هەڵەبجە نەشتەرگەری شكاوی بەبێ هەڵدڕین ئەنجامدرا – تۆڕی میدیایی خەڵک\n2020/07/01 - 11:44 PM\nلەنەخۆشخانەی گشتی هەڵەبجە نەشتەرگەری شكاوی بۆ قاچی نەخۆشێك بەبێ هەڵدڕین ئەنجامدرا.\nئەمڕۆ ۱ی تەمووزی ۲۰۲۰ لەنەخۆشخانەی گشتی هەڵەبجە نەشتەرگەریەكە لەلایەن د.ڕێبوار حاجی محەمەد و ستافەكەی، پزیشكی بێهۆشكەر د.مەعاز و ستافەكەی نەشتەرگەری شكاوی بۆ قاچی نەخۆشێك بەبێ هەڵدڕین ئەنجامدرا، جۆری نەشتەرگەرییەكە شكاوی ئێسكی قامیشەیی قاچی نەخۆشێكە بەبێ هەڵدڕین، هەروەها نەخۆشەكە دەتوانێت ڕۆژی دوای نەشتەرگەری بەپێیەكانی خۆی بڕوات.\nجێی ئاماژەیە، نەشتەرگەرییەكە نوێیە و لەڕابردوودا چەندین جار ئەنجامدراوە كە دەبوو نەخۆش ل ەشاری سلێمانی ئەم جۆرە نەشتەرگەریەیەی بكردایە، بەڵام لەئێستادا لە شاری هەڵەبجە ئەنجام دەدرێت.\nبۆ نەشتەرگەرییەكی بچووك داوای 1.5 ملیۆن دینار لە نەخۆشێك كراوە


وەرزشوانێکی کورد، میداڵی زێڕی لیگی جیهانی کاراتەی لە تورکیەی بە دەست هێنا\nزایینی: ٢٦-٠٩-٢٠١٧ - هەتاوی: ١٣٩٦/٠٧/٠٤ - ١٨:٠٢ تاران قه‌باره‌ی فۆنت:\nکوردستان میدیا: "هاموون درەفشی‌پوور" کاراتەکاری کرماشانی لە کێبڕکێ نێونەتەوەیی تورکیە، لە کێشی ٦٧ کیلۆدا میداڵی زێڕی بە دەست هێنا.\nئەم کێبرکێیە کە بە ماوەی ٢ ڕۆژ لە ئەستامبۆڵی تورکیە بەڕێوە چوو، سێ کاراتەکاری کرماشانی دیکەش، لەم کێبڕکێیە بە نێوەکانی: "موحەدسە ئاقایی"، "سامان حەیدەری" و "عەلی مسکینی" بەشداریان کردووە.\nهاموون درەفشی‌پوور، لە ساڵی ١٣٩٢ی هەتاوی، توانیبوو میداڵی زێڕی کاراتەی جیهان و زێوی ئۆلەمپیکی وڵاتە ئیسلامییەکان بە دەست بێنێت و هەروەها لە کێبڕکێیەکانی ٢٠١٥ی ئوزبەکستان وەکوو نوێنەری زانکۆ، میداڵی بۆرنزی بە دەست هێنابوو.\nهاموون درەفشی‌پوور، سەرەڕای ئەوەی کە وەرزشوانێکی بەناوبانگە، لە بەشی کیمیا دەخوێنێ و خوێندکارێکی بەتوانایە.